Ešton: Na potezu EU, Dačić: Najbitnija bezuslovna odluka\nKetrin Ešton i Ivica Dačić prilikom jednog od susreta u Briselu\nDan nakon saglasnosti šefova diplomatija EU da Evropska komisija sa Srbijom počne pristupne pregovore, ali i prepuštanja odluke o datumu Evropskom savetu, visoka predstavnica EU Ketrin Ešton kaže da će liderima EU preneti da ispune obećanja kao što je to i Srbija uradila. Istovremeno, premijer Ivica Dačić poručuje iz Brisela da je najbitnije da odluka o datumu bude bezuslovna. Međutim, u zaključcima šefova diplomatija, u koje je RSE imao uvid, navodi se i da će odluka o datumu još jednom biti preispitana, što bi mogla biti još jedna prepreka Srbiji za dobijanje datuma.\nPozdravljajući premijera Srbije Ivicu Dačića uz poruku da mu je "Brisel druga kuća" visoka predstavnica EU Ketrin Ešton nije skrivala zadovoljstvo da je srećna što su šefovi diplomatija svih 27 članica EU doneli odluku da Evropska komsija sa Srbijom počne pristupne pregovore iako su oni ključnu odluku o datumu prepustili Evropskom savetu koji će odlučivati u petak.\n“Izuzetno sam zadovoljna zaključcima Saveta za opšte poslove. Oni su preporučili Evropskom savetu da sada otvori pristupne pregovore sa Srbijom. Predložili su konkretan datum – najkasnije januar. Ovo su dva elementa koja su bila potrebna i zadovoljstvo mi je da kažem da su ispunjeni. Dakle, kada se Evropski savet sastane u petak, doneće se odluka o ovim zaključcima i ja ću biti tamo i reći da je Srbija uradila što je neophodno i da EU treba da učini isto”, rekla je Ešton na zajedničkoj konferenciji za medije sa Dačićem u Briselu.\nZa Beograd je pak, i dalje najbitinije da odluka o datumu bude bezuslovna. To je premijer Ivica Dačić ponovio u Briselu ne propustivši da uputi i kompliment Ketrin Ešton da je održala svoje obećanje, što je po njegovoj oceni, malo posrednika u dijalogu to činilo.\n„Za nas je najbitnija stvar da Srbija dobije bezuslovnu odluku. To znači da nema novih uslova i da nema novih sednica raznih komiteta i saveta koji bi ponovo potvrđivali tu odluku“, kaže Dačić.\nMeđutim, upravo se nešto suprotno navodi u zaključcima sa zasedanja šefova diplomatija u Luksemburgu u koje je RSE imao uvid. Kaže se da će nastavak normalizacije odnosa Srbije i Kosova još jednom biti razmatran u sklopu priprema za početak pregovora. Pre prve Međuvladine konferencije, što formalno označava početak pregovora sa EU, ponovo će se izjašnjavati Savet ministara, ali i pre svega Evropski savet, navodi se u tački 4. zaključaka. No, premijer Dačić izgleda kao da nije zabrinut zbog toga.\n“To šta treba da se uradi dalje sada je interna stvar EU i Evropske komisije. To je pitanje pregovaračkog okvira, skrininga, toga ko će doneti odluku o tom pregovaračkom okviru, da li će ga potvrditi Savet EU ili neće, to nisu pitanja u koja mi ulazimo. Ali nema novih uslova za Srbiju. To je najvažnija stvar”, tvrdi Dačić.\nNastaviti dinamiku u primeni sporazuma\nKako objašnjava dopisnik RSE iz Brisela Rikard Džozviak Nemačka je na ministarskom sastanku u Luksemburgu uspela da u zaključke uđe njen uslov, koji u dosadašnjoj praksi određivanja datuma pristupnih pregovora zemljama-kandidatima nije postojao. Ukoliko u petak Evropski savet usvoji ovu preporuku da pre početka pregovora sa Srbijom još jednom preispita pregovarački okvir, iza čega se, zapravo, krije ocena implementacije briselskog sporazuma od strane Srbije, nije isključeno da neka država negativno oceni implementaciju sporazuma i da Srbija ni u januaru ne otpočne pregovore, kaže Džozviak.\n“Nemačka je ovim uvela još jedan korak, odnosno, potencijalnu prepreku. Ukoliko Evropski savet usvoji zaključke Saveta ministara u kojima stoji i taj nemački uslov, Srbija će, uprkos tome, verovatno dobiti početak pregovora u januaru. Međutim, bez tog nemačkog uslova, jer se može desiti da u petak ne bude usvojen, mnoge zemlje se nadaju da bi pregovori mogli početi pre januara iduće godine, recimo u novembru ili decembru ove godine.\nZastava EU na kupoli zgrade Bundestaga\nNigde i ne piše rezolutno da će se prva međuvladina konferencija sigurno održati u januaru, nego stoji da je namera da ona tada počne, ali sve zavisi od toga kako se oceni pregovarački okvir, tj. implementacija, pri čemu Nemačka, odnosno, svaka zemlja-članica, odluku može blokirati. U tom smislu, slavljeničko raspoloženje nije baš preporučljivo”, ocenjuje dopisnik RSE Rikard Džozviak.\nU međuvremenu su vladajući demohrišćani kancelarke Angele Merkel najavili da će nemački Bundestag u četvrtak dati ''zeleno svetlo'' svojoj vladi da na Evropskom savetu glasa za početak pristupnih pregovora sa Srbijom, a da se, zatim, u januaru sledeće godine odredi datum, u zavisnosti od ispunjenja plana primene ''Briselskog sporazuma'' Beograda i Prištine.\nSpoljnopolitički analitičar Vatroslav Vekarić kaže da se zaključcima šefova diplomatija EU traži ono što je logično.\n"Sasvim je prirodno da se očekuje da se Briselski sporazum primeni. U svakom slučaju, potrebno je da se ova sadašnja dinamika u primeni sporazuma nastavi, to je ono što verovatno Nemačka traži i insistira na tome. To je samo jedan pomalo restriktivan stav koji možda pokazuje i nedostatak potpunog poverenja u to da će proces biti nastavljen. Na kraju krajeva, datum se približava kao takav i sve je u granicama onoga što se moglo očekivati."\nSve ove dileme biće razrešene već u petak kada se sastaju šefovi država i vlada EU koji će i doneti konačnu odluku.\nZaključci Saveta ministara EU o Srbiji i Kosovu\nNikolić: EU ima istorijsku odgovornost za uspešan razvoj Balkana\nMinistarski savet EU predložio rešenja za Srbiju


Brisel kaznio kompaniju Google sa 4,34 milijarde eura\nTržišni regulatori EU kaznili su danas kompaniju “Google” sa rekordnih 4,34 milijarde eura zbog nelegalnih restrikcija za proizvođače telefona sa operativnim sistemom “android” i operatore mobilne telefonije.\nEvropska komisija je naredila američkoj firmi da okonča nelegalno ponašanje u roku od 90 dana ili će se suočiti sa dodatnom kaznom od pet odsto prosječnog dnevnog obrta matične kompanije “Alphabet”.\nOdbačena je argumentacija “Googla” da konkurencija “androidu” postoji u vidu uređaja kompanije “Apple”.\nKomisija smatra da proizvođač telefona “iPhone” nije dovoljna konkurencija “Googleu”, jer su njegovi uređaji skuplji, pa bi korisnici imali dodatne troškove ako bi željeli da pređu na drugi operativni sistem.\nRegulatorno tijelo EU smatra da je “Google” iskoristio svoj operativni sistem za mobilne uređaje da bi “zacementirao svoju dominantnu poziciju u opštem pretraživanju interneta”.\nPrethodni članakAydin Olgun želi kupiti hotel Internacional u Zenici\nNaredni članakU zeničkom naselju Radakovo udarena pješakinja


22 listopada, 2021 8:24 pm\nPočetna/IT news/29 godina od postanka Linux-a\n27/08/2020\tIT news, Uncategorized Ostavi komentar\n25. avgusta 1991. godine, finski student Linux Benedict Torvalds predstavio je na comp.os.minix.news grupi svoj rad na besplatnom operativnom sistemu za 386(486) AT klonove. Od tada je prošlo skoro tri decenije. Čak iako ne koristite Linux, vi ga koristite jer je on u praktično svakom pametnom gadžet. Linux je osnova Androd telefona, Wi-Fi rutera, pametnih televizora, nalazi se u satelitima i avionima, a pokreće i Google sistem za pretragu.Internet je zasnovan na Linux-u. Čak 99.%procenata sajtova nalazi se na serverima koje pokreće Linux, na njemu radi 500 najvećih svetskih superračunara.Ipak, postoje različita mišljenja koji je tačan datum postanka Linux-a. Po nekima da bi to trebao da bude 5. oktobar, kada je predstavljena prva javna verzija, a njegov tvorac, Linus Torvald rekao je su oba datuma validna.\nProšla Najbrži internet bez ugovorne obveze kao novost za korisnike telekom usluga\nSljedeća Uhapšena grupa specijalizovana za pirateriju filmova


RTS :: Od početka godine stradalo 45 pešaka, kako promeniti crnu statistiku\nDruštvo Od početka godine stradalo 45 pešaka, kako promeniti crnu statistiku\nsreda, 21. apr 2021, 06:00 -> 06:30\nDamir Okanović iz Komiteta za bezbednost saobraćaja apelovao je na vozače da obrate pažnju u zonama 30, u zonama usporenog saobraćaja, jer svako povećanje brzine smanjuje šansu za izbegavanje sudara sa detetom i smanjuje šansu za preživljavanje deteta u slučaju sudara.\nNastradao je i veći broj starijih osoba na čije je ponašanje uticala pandemija, kažu u Agenciji za bezbednost saobracaja.\nDirektor Agencije za bezbednost saobraćaja Duško Pešić ističe da pešaci treba da vode računa da prelaze ulicu na obeleženim pešačkim prelazima.\n"Ovo se posebno odnosi na osobe starije od 65 godina, jer su oni najviše stradali u saobraćajnim nesrećama, jer vremenom je kod ove kategorije učesnika u saobrćaju opala psihofizička kondicija. Nekada precenjuju svoje sposobnosti i iz tih razloga dolazi do saobraćajnih nesreća", rekao je Pešić.\nI slušalice ma kog tipa zabranjenje su u takvim situacijma. Saobraćaj se ne može doživljavati bez zvukova, upozoravaju stručnjaci, jer jedino tako se može znati da vozilo dolazi, a po buci se može oceniti i kojom brzinom, pa se tako izbegavaju saobraćajni udesi.


KOLUBARSKI.INFO: U UBSKOJ OSNOVNOJ ŠKOLI RADOVI VREDNI 17 MILIONA DINARA\nUb Darko Glisic\nPrvog dana zimskog raspusta, u ubskoj Osnovnoj školi “Milan Munjas” započeli su radovi na rekonstrukciji sistema grejanja, unutrašnje rasvete i elektro instalacija. Investicija, čija je vrednost 17 miliona dinara, realizuje se iz sredstava Kancelarije za javna ulaganja Vlade Srbije.\nS obzirom na to da će radovi biti okončani 19. februara, a raspust se završava 12. februara, Ministarstvo prosvete je izašlo u susret školi i odobrilo da ubski đaci u drugo polugodište krenu sedam dana kasnije od svojih vršnjaka, s tim što su to tri radna dana (dva dana se praznuje Dan državnosti Srbije), koja će biti nadoknađena radnim subotama.\nOvim radovima, škola će rešiti dugogodišni i gorući problem grejanja, ukazuje Živana Baratović, direktorka OŠ “Milan Munjas”. Instalacije za grejanje su se nalazile u zemlji, tako da su vremenom propale, jer nisu menjane otkako je škola počela sa radom 1982. godine.\n– Zbog toga, grejanje nam je postalo nebezbedno i nedovoljno, pošto je površina matične škole 5.073 kvadratna metra, gde oko 1.200 učenika pohađa nastavu. Veliki problem koji smo imali unazad nekoliko godina, zahvaljujući sadašnjoj rekonstrukciji, rešićemo na duge staze, pošto izvođači radova kažu da je na novi sistem cevi garancija 50 godina, a biće zamenjen i jedan stari i dotrajao kotao novim – navodi Baratović.\nKada je rađen projekat rekonstrukcije grejanja, došlo se do zaključka da je i sistem strujne mreže takođe slab.\n– Ni on nije značajnije ojačavan od izgradnje škole, a vremenom su dodavani novi potrošači, kao što su računari, grejalice i klime, pa je i on postao poprilično nebezbedan. Sada će i sistem strujne mreže biti ojačan, kako bi mogao da podrži, pre svega, novi sistem grejanja, ali i sve ostalo. Radovi obuhvataju i zamenu unutrašnje rasvete i umesto postojećih neonskih sijalica, koje su štetne za oči, dobićemo LED rasvetu. Pored toga što ne greje i znatno je zdravija, imaćemo i znatnu uštedu u računima za struju, tako da će se ova investicija svakako vremenom višestruko isplatiti. Od 19. februara, kada se završavaju radovi, uslovi za rad i učenje u našoj školi biće znatno bolji – kaže o značaju trenutnih ulaganja Živana Baratović.\nRadove u OŠ “Milan Munjas” danas su obišli načelnica Školske uprave Valjevo dr Zorica Jocić i predsednik opštine Ub Darko Glišić i izrazili zadovoljstvo zbog nastavka investiranja u ovu prosvetnu ustanovu.\nUz podsećanje da je pre godinu i po dana, Kancelarija za javna ulaganja uložila preko 20 miliona dinara u temeljnu rekonstrukciju krova i zgrade ubske osnovne škole, dr Jocić je istakla da je dalja adaptacija neophodna.\n– Ovo je, po broju učenika, najveća škola ne samo u ubskoj opštini, nego i u Kolubarskom i u Mačvanskom okrugu i svakako da mora imati i adekvatan prostor. Matičnu školu pohađa 1.200 učenika, a ukupan broj đaka, sa 15 izdvojenih odeljenja je preko 1.360. Ona je prošle godine prošla proces spoljašnjeg vrednovanja i dobila je najvišu ocenu koja je vezana za kvalitet rada, a to je nivo četiri. Mi se bližimo kraju procesa spoljašnjeg vrednovanja za sve škole i pritom je “Milan Munjas” jedina koja ima nivo četiri po kvalitetu rada. Još uvek ni jedna škola u Kolubarskom okrugu nije dobila nivo četiri u proceni kvaliteta rada. Tu nisu samo u pitanju materijalno-tehnički resursi, već i kvalitet rada u raznim oblastima, kao što su pre svega nastava i učenje, zatim podrška učenicima, postignuća učenika i, na kraju krajeva, organizacija, rukovođenje i obezbeđivanje kvaliteta, rekla je dr Zorica Jocić. Ona je pohvalila i lokalnu samoupravu koja konstantno ulaže u poboljšanje uslova za izvođenje nastave i time doprinosi da škola „ostane na visini kvaliteta i svih standarda koji su na nivou četiri, što je put i za uspeh učenika. Ubska škola je škola 21 veka za decu 21 veka – zaključila je načelnica Školske uprave Valjevo.\nZahvalivši se Kancelariji za javna ulaganja na dosadašnjim investicijama u OŠ “Milan Munjas”, predsednik opštine Ub Darko Glišić je rekao da će radovi omogućiti značajnu uštedu na energentima.\n– Mi smo završili veliki posao kada smo pre godinu i po dana u potpunosti rekonstruisali školu i ugradili lift za učenike sa smetnjama u kretanju, dok smo sada uspeli da iznađemo sredstva za grejanje i elektroinstalacije, koji su bili u dosta lošem stanju. Ovo ulaganje doneće i benefite, poput uštede, jer će grejanje biti mnogo jeftinije. Nikada nije bilo dovoljno energenata, zato što nije sve odlazilo direktno u sistem, nego je kroz razne kvarove i pucanje cevi pravilo veliki trošak. Grejanje će biti kvalitetnije ne samo u školi, već i u Sportskoj hali, koja se zagreva odavde, tako da smo jednim poslom završili nekoliko vrlo bitnih stvari za nas – naveo je Glišić.\nPrema njegovim rečima, sa ovim radovima, zaokružen je jedan ciklus sveobuhvatnog ulaganja “koji su ubsku osnovnu školu stavili u status jedne od najbolje opremljenih škola u Srbiji, sa svim onim što podrazumeva nastavu na najvišem nivou”.\nOn je najavio i da je u tekućoj godini planirano i proširenje zgrade OŠ “Milan Munjas” za dodatnih šest učionica u tri etaže, a trenutno se radi i projekat zatvorenog bazena, koji će biti izgrađen uz školu.\nTags: kolubarski.info, osnovna škola, ub\nGradonačelnik Valjeva Slobodan Gvozdenović primio je košarkaše Metalca


Krevet idealan za kompaktan život u malom - Moj Enterijer – Kupatila, Nameštaj, Kuhinje, Garniture...\nNazvan Tiny Home Bed ovaj komad nameštaja poseduje uzvišeni prostor dušeka sa ostavinskim elementima ispod njega, prekrivanim zavesom od tkanine. Projekat je dizajniran za studetne i mlade ljude koji dele smeštaje ili žive u bilo kojim drugim kompaktnim uslovima.\n„Danas, brojni ljudi žive u malim stanovima i smeštajima, dok je njihov broj u konstantnom porastu zbog sve ograničenijih kapaciteta za stanovanje u urbanim sredinama. Ja sam svoj projekat fokusirala na razvijanje ostavinskog prostora u strukturi kreveta radi većeg uticaja na kompaktni život“, izjavila je Jangova, koja je studirala proizvodni dizajn na ÉCAL univerzitetu.\n„Moj cilj je bilo razvijanje kreveta koji nije samo praktičan već jednostavan i estetski primamljiv zbog svojih karakteristika koje štede prosotor i na trenutnom tržištu, koje je sve veće i masivnije, sa fokusom usmerenim na funkcionalnostima kao što su kompaktni, sklopivi ili biformni komadi nameštaja“, objasnila je.\nNakon dodavanja tkanina i ostalih materijala, dizajner je primenio sistem traka sa zavesom od poliestera duž gornjeg dela rama kreveta, omogućivši korisnicima da pristupe ostavinskom prostoru sa bilo koje tačke.\nKada je došla na ideju za svoj novi projekat, Jangova je bila inspirisana porastom jednočlanih domaćinstava i brojnim mladim ljudima koji dele svoje stanove. Njeno istraživanje otkrilo je da se broj jednočlanih životnih jedinica udvostručio od 2006. do 2016. godine.\n„Ja dizajniram nameštaj koji štedi prostor iz razloga što to ljudi žele na trenutnom tržištu, posebno u mom rodnom Seulu. Analiziranjem socijalnih trendova, ja sam kreirala nameštaj koji omogućuje ljudima da žive komforno u malom i skučenom.“\nPROČITAJTE SLEDEĆI TEKST: Moderan minimalistički nameštaj za bebe\nKOKOON CENA od 75 €


Dodik: Ne znam razloge mogućeg ponovnog štrajka radnika “Željeznice RS”\n04.04.2017. / 16:04:03h\nBANJALUKA, Predsjednik Republike Srpske Milorad Dodik izjavio je da ne zna razloge mogućeg ponovnog stupanja u štrajk radnika “Željeznica Republike Srpske”, kao i da će, ukoliko ima problema, oni brzo biti riješeni.\n“Mislim da je sve u redu između nas i `Željeznica`, ukoliko ima nekih problema brzo ćemo ih riješiti”, poručio je Dodik, komentarišući mogućnost ponovnog stupanja u štrajk radnika “Željeznica Republike Srpske”.\nRadnici “Željeznica Republike Srpske” organizovali su u martu protestnu šetnju u Banjaluci, tražeći obustavu primjene novog Pravilnika o organizaciji i sistematizaciji radnih mjesta, isplatu plata i svih materijalnih troškova u zakonskim rokovima, poštivanje sudskih izvršnih presuda, pokretanje odgovornosti i smjenu Uprave.\nNakon protestne šetnje, jedan broj radnika odlučio je da stupi u štrajk glađu u Željezničkoj stanici Banjaluka, dok im nije uplaćena februarska plata.\nPredsjednik Republike Srpske Milorad Dodik, koji je došao nenajavljeno među radnike na Željezničku stanicu Banjaluka obećao je da učesnici štrajka neće biti sankcionisani. Srna\nTagovi: dodikizborradnicistrajkzeljeznice rs\nKomentari na članak: Dodik: Ne znam razloge mogućeg ponovnog štrajka radnika “Željeznice RS”\npoliticari bez kicme\n04.04.2017 u 19:49\nradi ti za 200KM pa ce ti biti brzo jasno\n04.04.2017 u 20:40\nJadni vi zeljeznicari ako sami ne mozete skontati da vas pola tamo ladi jaja.


Nastavljaju se napadi na versku i kulturnu baštinu Srpske pravoslavne crkve na Кosovu, ističe se u saopštenju Kancelarije za KiM.\n"Sinoć je oko 22 sata kamenovana crkva Svete Petke u Кosovskoj Vitini od strane nepoznatih počinilaca, ali na sreću niko nije povređen. Ovom incident prethodio je pokušaj nepoznatih počinioca da na Đurđevdan skinu srpsku trobojku sa zvonare crkve Svetih Apostola Petra i Pavla u Кlokotu", navodi se u saopštenju.\nBroj incidenata u kojima se na meti našla verska i kulturna baština Srbije na Kosovu alarmiraju, i da nije samo reč o izolovanim događajima, već o seriji napada koji za cilj imaju da zaplaše i proteraju preostale srbe, dodaje se u saopštenju.\n“Opšte je poznato da su pravoslavni hramovi važna mesta sabornosti srpskog naroda na Кosovu i Metohiji. Posebno je simptomatično da su napadi učestaliji tokom crkvenih praznika, čime se šalje nedvosmislena poruka Srbima u pokrajini da nemaju prava na mir, ali je i jasan signal netrpeljivosti prema svemu srpskom”.\nPovodom sve učestalih napada, Кancelarija za Кosovo i Metohiju više puta se obraćala međunarodnim institucijama i misijama koje deluju na prostoru Кosova čija je dužnost i obaveza da garantuju mir i miran suživot, ali adekvatne reakcije nije bilo.\n“Zahtevamo da se stepen zaštite srpskih verskih objekata podigne na još viši nivo, a vernicima garantuje mir i bezbednost na prostoru Кosova i Metohije, jer bez toga njihov mandat gubi svaki realni smisao”, poručili su iz Kancelarije za KiM.


Dodik bi diplomatiji učio i tuđe diplomate | TV1\nDodik bi diplomatiji učio i tuđe diplomate\nNovi nediplomatski potez predsjedavajućeg Predsjedništva Bosne i Hercegovine Milorada Dodika, koji je odbio primiti ambasadoricu Njemačke u BiH Christiane Hohmann u oproštajnu posjetu, naišao je na osude. U pismu koje je uputio ambasadorici istaknuo je da su “njeni javni istupi i diplomatske aktivnosti tokom boravka u Sarajevu bili politički obojeni, subjektivni i diplomatski neprimjereni”, a obećao je o tome “obavijestiti i najviše predstavnike Savezne Republike Njemačke”.\n– Kao ambasador Savezne Republike Njemačke u Bosni i Hercegovini u protekle više od tri godine radili ste na štetu srpskog naroda i Republike Srpske, a time i protiv same BiH i njenog Ustavom predviđenog uređenja. Visoko cijenim napore SR Njemačke da doprinese procesu pomirenja i izgradnje trajnog mira na Balkanu. Ipak, sa žaljenjem konstatujem da niste bili adekvatan predstavnik takve jedne Njemačke, dio je Dodikovog pisma.\nŠtete za Republiku Srpsku teško mogu da budu brojne donacije i pomoć, u kojima je Njemačka imala značajan udjel, uz istovremenu promociju kod njemačkih privrednika.\n– To je prilično neuobičajena stvar koja se desila, mislim da bi bilo ispravno da je argumentovana izjava, u kojoj saznajemo koje su to stvari koje je ambasadorica Njemačke radila protiv Republike Srpske i protiv BiH. Ovako postaje prilično zagonetno zašto je došlo do jednog takvog skandala. Mislim da nama treba više diplomatije i naravno da je ovakva situacija vrlo neprijatna. Ambasadori velikih zemalja poput SAD-a, Njemačke naravno da sprovode politiku svojih država. Ne vjerujem da odstupaju u bilo kojem dijelu i da rade bilo kakve lične improvizacije, tako da ne znam kome bi mogao smetati ambasador SAD-a ili ambasador Njemačke, zaista, ne znam, kaže Draško Aćimović, bivši diplomata.\nInače, Dodikova netrpeljivost prema stranim ambasadama nije ništa novo. Sa američkom je već odavno na ratnoj nozi i na crnoj je listi te zemlje. Nediplomatsko ponašanje Dodik je ranije pokazao i prema bivšem ambasadoru Austrije u BiH Martinu Pammeru, kojeg je optužio za “pristrasne nastupe” i da je “veoma često izlazio iz okvira dobrog diplomatskog ponašanja”.\nOglasila se jučer i SDA, koja je postupak Dodika ocijenila skandaloznim i sramotnim, navodeći da ne odražava stav građana BiH prema prijateljskoj Njemačkoj.\n– Dodik ima obavezu predstavljati sve građane BiH i nema pravo da svoje lične frustracije provodi zloupotrebljavajući funkciju predsjedavajućeg Predsjedništva BiH, nanoseći štetu poziciji i ugledu zemlje. Ambasadorica Hohmann nijednim svojim postupkom nije iskazala nepoštivanje prema BiH niti bilo kojem od njenih naroda, te ju je predsjedavajući dužan primiti u skladu sa odgovornošću funkcije koju obnaša i u duhu dobrih odnosa zemalja, navode iz SDA.\nTreba podsjetiti da je Dodik kao predsjednik RS-a, nakon zadnjih izbora u Njemačkoj, u čestitki koju je uputio kancelarki Angeli Merkel izrazio uvjerenje da će ona nastaviti rad na unapređenju prijateljskih veza i odnosa između BiH i Njemačke. Sljedeći korak bilo je tužakanje o tome da je na samitu lidera u Njemačkoj trebao biti on, a ne Denis Zvizdić. Iz Ambasade Njemačke kažu da se neće oglašavati o ovom pitanju.\nPrethodni članakPočinje obnovljeno suđenje Semiru Rastoderu: Novi postupak za nesreću u kojoj je stradala Hava Dovadžija\nNaredni članakTerorista koji je na Novom Zelandu ubio 51 vjernika kaže da nije kriv


Kompanija SBB započela je saradnju sa jednom od najuspešnijih IT kompanija u regionu - Lanaco, koja već dve i po decenije posluje u oblasti informacionih tehnologija.\nOva saradnja malim i srednjim preduzećima pružiće mogućnost digitalne transformacije poslovanja, čime će moći da unaprede svoj biznis radeći brže, jednostavnije i ekonomičnije.\nSBB će od 1. novembra biti u mogućnosti da svojim biznis korisnicima ponudi ERP rešenja Lanaca, distribuirana u modelu SaaS (Software as a Service – softver kao usluga) iz sopstvenog Data centra. Ovime se pruža šansa malim i srednjim preduzećima da uz minimalna ulaganja imaju kvalitetno softversko rešenje koje objedinjuje poslovanje, optimizuje procese i obezbeđuje donošenje poslovnih odluka na bazi realnih biznis parametara. Ovo rešenje će se na tržištu naći pod brendom EcoOne.\n„Saradnjom sa Lanacom malim i srednjim preduzećima omogućavamo lakše usvajanje novih trendova koje digitalizacija sa sobom donosi u svet biznisa i samim tim damo im priliku da svoje poslovanje unaprede i podignu na viši nivo. Na ovaj način preduzećima olakšavamo analizu poslovanja, planiranje i donošenje odluka“ – izjavio je Srđan Tomašević, direktor SBB Solutionsa.\n„Verujemo da će saradnja sa SBB-om u kratkom roku doprineti kvalitetnoj informatičkoj podršci poslovanju malih i srednjih preduzeća. Tržištu ćemo ponuditi dva različita EcoOne paketa uz zajednički cilj da u budućnosti kreiramo set ERP rešenja razlicitih formata koja će se mapirati na različite potrebe preduzeća - rekao je Dragan Ninić, direktor sektora sa razvoj poslovanja kompanije LANACO.\nSBB pokrenuo Unifi Travel: ušteda internet-rominga u preko 120 država\nZatvorena transakcija za kupovinu IKOM-a


Košarkaši Novog Pazara pobjedili u Kragujevcu – SNEWS\nBy SNews 17. Januara 2021. 545 No comment\nKošarkaši Novog Pazara vraćaju se iz Kragujevca sa dva osvojena boda nakon pobjede nad Radničkim iz Kragujevca sa 95:84 (19:25, 32:20, 26:24, 15:18).\nU okviru 17. kola Košarkaške lige Srbije plavi košarkaši su u Kragujevcu ostvarili važnu pobjedu u borbi za gornji dio tabele i izlazak iz krize nakon prošlonedjeljnog poraza na domaćem parketu.\nIako je sastav iz srca Šumadije imao razigranog Stevanovića sa dabl-dabl učinkom od 31 poena i 12 skokova, to ipak nije bilo dovoljno da ostvare pozitivan rezultat protiv veoma raspoložene ekipe iz Sandžaka.\nMuratović je predvodio plave do pobjede sa postignutih 21 poenom uz 8 uhvaćenih lopti i četiri asistencije, a pored njega precizniji od ostalih u redovima plavih bili Rembrant sa 19 i Numanović sa 14 koševa.\nOvom važnom pobjednom Novi Pazar se sada nalazi na četvrtoj poziciji na tabeli, a narednog vikenda biće opet gost, ovog puta neugodnoj ekipi Tamiša iz Pančeva.\nTagovi: Košarkaška liga Srbije OKK Novi Pazar okk Radnički


Crveni krst / križ Brčko distrikta BiH - Završne pripreme za učešće na Sajmu privrede u Brčkom\nZavršne pripreme za učešće na Sajmu privrede u Brčkom\nOve sedmice projekat OŽMP ( Osnaživanje žena malih poduzetnica) Crvenog krsta/križa Brčko distrikta BiH ušao je u drugu fazu sprovođenja, u okviru koje su okupljene male poduzetnice nastavile sa aktivnim razvijanjem započetih kreativnih ideja i rezimiranjem do sada stečenog znanja i poduzetničkih vještina.\nNa posljednjoj radionici još jednom su detaljno razmatrani ciljevi projekta, te su učesnice jednoglasno došle do zaključka da je neophodno od vladajućih struktura vlasti tražiti pomoć u otvaranju Kreativnog centra,koji bi malim poduzetnicama omogućio lakši pristup tržištu i potencijalnim kupcima, ali i subvencioniranje njihovog rada i starih zanata.\nOsim zahtjeva i potreba u međusobnom dijalogu žene su došle i do zaključaka koji se odnose na uviđanjeprednosti ovakvih okupljanja žena, a koji se prvenstveno ogledaju u samostalnom obezbjeđivanju egzistencije,i smanjenju broja nezaposlenih. Takođe, na ovaj način povećavaju se prihodi distrikta,te radi na očuvanju i njegovanju tradicije, ali i obogaćivanju turističke slike grada,kroz plasiranje široke lepeze proizvodakoji potiču iz kulture i tradicije našeg kraja,a koji polako padaju u zaborav.\nJedna od prednosti projekta je i činjenica što se na ovaj način podstičeproizvodnja i prodaja domaćih proizvoda, te otvara mogućnost za novaradna mjesta,štosu svakakoveoma bitni razlozi za pružanje potpore i podrške ovakvim vidovima okupljanja i razvijanja međusobne saradnje ženapoduzetnica. Na posljednjoj radionici obavljene su i završne pripreme za predstojeći Međunarodni sajam privrede „Brčko 2013“.\nU prostorijama CKBDBiHpoduzetnice su napravile simulaciju izložbenogprostora, te upriličile izložbu svojih proizvoda i postigledogovor oko načina izlaganja na sajmu. Bila je ovo prilika da se izloženi proizvodi, ali i stečeno znanje i iskustvopodijele sa lokalnim medijima,koji su posjetili radionicu, te zabilježili veoma uspješne rezultate dosadašnjeg rada. Svih 11 malih poduzetnica spremno uz brošure i korisnu edukaciju u marketinškim vještinama dočekale su sajam, na kojemće izlagati svoje proizvode, a nakon čega će se njihova edukacija kao i prva iskustva i rezultati rada razmatrati na narednoj radionici projekta.\nU nastavku realizacije projekta OŽMP planiran je i susret sa predstavnicima zakonodavne i izvršne vlasti Brčko distrikta, te radno – konsultatvini sastanak, na kojem bi male poduzetnice prenijele svoja iskustva i potrebe nadležnim organima vlasti, te predstavile svoje planove za dalji angažman i djelovanje, u čemu je neophodna podrška od strane Vlade i Odjela za privredni razvoj, sport i kulturu.


Klasterima do uspešnog natupa na stranom tržištu - Edukaplus\nKlasterima do uspešnog natupa na stranom tržištu\nKlasteri rade na boljem korišćenju evropskih fondova, koje je u Srbiji ispod 15 odsto, kažu u Asocijaciji Srpskih klastera ASKA. Klastersko udruživanje kompanija podstiče i Privredna komora jer strani partneri uvažavaju tržišta na kojima mogu da sarađuju sa više firmi.\n„Vojvodina metal klaster“ ima 136 članica sa 7.500 zaposlenih i ukupnim prometom od 500 miliona evra, od kojih 120 miliona evra čini izvoz. U poslednjih pet godina organizovali su 200 obuka i seminara gde je profesionalne sertifikate dobilo više od 4.000 ljudi.\n„Mi smo u preko 20 naših kompanija uveli poslovno informacione sisteme, u preko 80 naših preduzeća subvencionisali uvođenje ISO standarda kao jednog od oblika konkurentnosti u domaćoj privredi“, kaže Zoran Pekez iz „Vojvodina metal klaster“.\n„Od edukacije, kako bi smo povećali broj ljudi koji imaju kompetencije i znanja kako bi se Evropskim projektima bavili, do mehanizama koji će pomoći od strane države entitetima, preduzećima, malim srednjim preduzećima, neprofitnim organizacijama, da ta sredstva uzmu“, objašnjava Milan Šolaja iz Vojvođanskog ICT Klastera.\nPrivredna komora Srbije pomaže i podstiče klasterizaciju, jer tako privrednici unutar grane ili regiona dobiju bolju cenu za nabavku sirovina za proizvodnju, i druge pogodnosti.\n„Mi upravo promovišemo model klasterizacije u Srbiji jer je onda nama lakše da pomognemo internacionalizaciju srpskih kompanija kada one mogu da postignu i da zajednički proizvedu veću količinu proizvoda. To je posebno važno za neka tržišta koja mogu da apsorbuju veću količinu robe“, rekao je Aleksandar Kemeriš iz Privredne komore Srbije.\nUvoz u Rusiju bez carine i povoljne carinske stope za izvoz u Tursku pogoduju da naši klasteri postanu ono što su u Evropskoj Uniji – pokretači privrednog razvoja i stvaraoci nove vrednosti.


Pripreme za snimanje dokumentarnog filma o Sabornom hramu u Tuzli - NTV Arena\nNjegovo preosveštenstvo episkop zvorničko-tuzlanski Fotije razgovaao je danas sa režiserom Goranom Vukčevićem o snimanju dokumentarnog filma o Sabornom hramu u Tuzli, povodom obilježavanja 140 od osveštanja hrama.\nNa prijemu u Eparhiji zvorničko-tuzlanskoj u Bijeljini učestvovali su i protojerej Miloš Trišić, starješina Sabornog hrama u Tuzli, kao i Vukčevićevi saradnici, saopšteno je danas iz Eparhije.\nGoran Vukčević je široj javnosti poznat kao reditelj kultne obrazovne serije “Bukvar pravoslavlja” što je početkom devedesetih godina predstavljalo prvu saradnju Srpske pravoslavne crkve i nacionalne televizije u Srbiji.\nIdejni pokretač ovog projekta bio je episkop bački Irinej, a po njegovom scenariju seriju je autorski uobličio upravo reditelj Goran Vukčević.\nTokom osam godina snimanja po manastirima u Srbiji, ali i u mnogim eparhijama u regionu, kao i u Grčkoj, na Kipru i u Mađarskoj, nastalo je čak 130 epizoda u kojima su na teme iz crkvenog života, Starog i Novog zavjeta besjedile vodeće ličnosti SPC.\nTags: bijeljina, dokumentarni film, eparhija, eparhija zvornicko tuzlanska, episkop fotije, saborni hram, tuzla\nElektroprivreda i Savez udruženja potrošača postigli dogovor o primjeni odredbi Zakona o zaštiti potrošača


Naše dame su tada skinule evropsku krunu Špankinjama, koje će biti silno motivisane da se revanširaju u današnjem susretu drugog kola A grupe olimpijskog turnira (10.20).\n- Znamo da nas, kao i uvek, čeka izuzetno teška utakmica protiv Španije - kaže kapitenka Srbije Jelena Bruks. - Moramo da izvučemo pouke iz duela sa njima na Evrobasketu, kao i iz prve utakmice na olimpijskom turniru protiv Kanade. Španija je motivisana i biće spremna da kazni svaku našu grešku. Verujemo u našu igru i pripremu. Spremne smo da odigramo svih 40 minuta na visokom nivou, jer je to jedini način da ih pobedimo i u Tokiju.\n"Furija" je u japansku prestonicu stigla jača za dve košarkašice koje su zbog korone propustile Evrobasket, u premijernom meču propisno se namučila sa selekcijom Koreje (73:69).\n- Veoma dobro poznajemo snagu Španije, pogotovo sa ove dve igračice koje nisu igrale na Evropskom prvenstvu - kaže Nevena Jovanović.\n- Biće veoma motivisane, jer smo ih u Španiji pred domaćom publikom izbacile iz borbe za medalju. Nama ostaje da ponovimo sve one dobre stvari i ispravimo greške iz tog četvrtfinalnog duela, kako bismo došle do prilike da upišemo još jednu pobedu.\nPlasman u četvrtfinale obezbediće po dve prvoplasirane ekipe iz tri grupe, kao i dva najbolja trećeplasirana tima.\nSport fudbal Olimpijske igre košarka ženska košarkaška reprezentacija Srbije


Predsednik Svetske bejzbol federacije u Novom Sadu i Beogradu - ATA Stars\nHome/cVesti - sportovi/Ostali sportovi/Predsednik Svetske bejzbol federacije u Novom Sadu i Beogradu\nPredsednik Svetske bejzbol-softbol konfederacije Rikardo Frakari je na poziv Bejzbol saveza Srbije boravio dva dana u našoj zemlji. Poseta je bila više nego važna, posebno za nastavak razvoja bejzbola u Vojvodini. Bejzbol savez Srbije je organizovao zajedničku posetu Novom Sadu, gde je domaćin bio gradonačelnik Miloš Vučević.\nRazgovarano je o dugogodišnjoj ideji da se na prostoru Novog Sada konačno nađe lokacija za bejzbol kompleks, a gospodin Vučević je pokazao jasnu rešenost i volju da se ovo pitanje konačno reši. Predsednik WBSC je svojim autoritetom pomogao našem savezu i istakao da će WBSC finansijski podržati izgradnju bejzbol terena.\nPovezana vest: HOKEJ NA LEDU, Partizan poslednji u drugoj rundi Kontinental kupa, Crvena zvezda zabeležila treću pobedu u Slovenačkoj ligi\nGradonačelnik Novog Sada je na sastanak doveo i glavnog gradskog urbanistu, tako da je sada u procesu traženje zemljišta koje bi bilo predato Bejzbol savezu Srbije na trajno korišćenje. Sastanku su prisustvovali Milan Zonić i Nikola Vučević, kao predstavnici BSS, kao i član Gradskog veća za sport Novog Sada Ognjen Cvjetičanin.\nU drugom delu dana delegacija BSS i WBSC je posetila i Olimpijski komitet Srbije. Razgovarano je o budućoj saradnji sobzirom da je Baseball 5 (nova disciplina u bejzbolu) primljen kao sport na budućim Olimpijskim igrama za mlade u Dakaru 2022. godine. Ideja je da se pomoću nove discipline, i naravno bejzbola kao glavnog sporta, u budućnosti nađe rešenje za stalno učešće na letnjim Olimpijskim igrama.\nPovezana vest: ZOI VANKUVER 2010, Kinezi prvi posle kratkog programa\nBy ATA Stars Redakcija|2020-02-06T15:11:37+01:00februar 6th, 2020|Ostali sportovi|0 Comments


Brajović zakazao vanrednu sjednicu parlamenta, tema afera “Koverta” – Borba\nVanredna sjednica Skupštine Crne Gore, na kojoj će se raspravljati o predlogu zaključaka povodom afere “Koverta”, biće održana 21. februara.\nPrvu vanrednu sjednicu u ovoj godini zakazao je predsjednik parlamenta Ivan Brajović na osnovu zahtjeva 28 opozicionih poslanika.\nU predloženim zaključcima se navodi da Skupština zahtijeva od nadležnih državnih organa da, cijeneći sistemske posljedice optužbi u slučaju “Koverta”, prioritetno ispitaju navode i materijalne dokaze koje je javnosti predočio Duško Knežević i o tome u najkraćem roku obavijeste parlament.\n“Skupština posebno poziva Tužilaštvo da nastavi sa istragom u ovom slučaju kako bi se u daljem postupku konačno utvrdilo ko su akteri ovog teškog krivičnog djela, o čemu već postoji osnovana sumnja na osnovu snimaka o kojima je javnost upoznata”, kaže se u opozicionim zaključcima.\nKonstatuju, kako se navodi, da su posljednja dešavanja oko afere “Koverta”, u kojoj učestvuje državni vrh, dodatno produbila nepovjerenje u izborni proces i nedvosmisleno pokazala da u ovom trenutku nema uslova za fer i slobodne izbore.\nDPS: O vanrednoj sjednici parlamenta na partijskim organima


Rusija Se Oglasila Povodom Eksalacije Napetosti U Crnoj Gori\nPortparolka ruskog Ministarstva spoljnih poslova Marija Zaharova komentarisala je hapšenje episkopa budimljansko-nikšićkog Joanikija i sedmorice sveštenika Saborne crkve u Nikšiću, istakavši da se radi o nameri da se unese raskol u pravoslavni svet i uništi jedinstvo duhovnog prostranstva na Balkanu.\nOna je na redovnom brifingu za novinare podsetila da su oni uhapšeni pod izgovorom da su litijom na dan SV. Vasilija Ostroškog prekršena pravila karantina, i navela da se potom oglasio i američki Stejt department saopštenjem u kojem je istaknut značaj poštovanja ljudskih prava u verskoj oblasti i pružena podrška oštrim merama crnogorskih vlasti.\nKako je istakla, Rusija je uverena da sva pitanja, sve probleme potrebno rešavati u okviru konstruktuvnog dijaloga uz poštovanje standarda, pravila i normi koji su predviđeni međunarodnim dokumentima i prava kanonske crkve i njenih vernika.\nPrenebregavanje njihovog mišljenja i veštačko razdvajanje ljudi, vernika, uključujući i podlo mešanje spolja, moglo bi da ima ozbiljne posledice po region.\nPrethodni tekstVLADA SRBIJE JE OBJAVILA NAJNOVIJU INFORMACIJU! Ovako ćemo od sutra prelaziti granica\nSledeći tekstRTS odbio besplatno da emituje „Težinu lanca 3“\nPUTIN U SAOPŠTENJU: “U životu je sve povezano. Pobedićemo bolest za...


Mladima neophodni programi za obrazovanje o vanrednim situacijama – Fondacija ARKA\nGrupa za analizu i kreiranje javnih politika i Fondacija ARKA uz podršku Kancelarije za mlade Grada Beograda održala je u petak, 24. 08. 2018. godine u prostorijama Gnezda u Beograđanki završnu konferenciju projekta pod nazivom „Bezbednosna kultura mladih – preventiva i reagovanje u vanrednim situacijama”. Na konferenciji su govorili Miloš Hrkalović, istraživač Grupe za analizu i kreiranje javnih politika i Filip Stojanović iz Centra za istraživanje javnih politika.\nNa konferenciji su predstavljeni rezultati istraživanja o informisanosti srednjoškolaca o ponašanju u bezbednosno-rizičnim i vanrednim situacijama kao što su poplave, zemljotresi, požari ili nesreće u saobraćaju. Istraživanje je sprovedeno od maja do jula 2018. godine među srednjoškolcima sa teritorije Grada Beograda.\nIstraživanje je pokazalo da mladi imaju površna znanja o vanrednim situacijama i da postoji potreba za obrazovanjem iz ove oblasti. „Kada je pružanje prve pomoći u pitanju 44% navodi da zna da pruži prvu pomoć dok 41% tvrdi da zna delimično. Većina ispitanika u fokus grupi rekla je da „bi se snašli“. Dalje, 53% izjasnilo se da zna da koristi protiv požarni aparat, da 68% njih tvrdi da zna kako treba da se ponaša u slučaju zemljotresa, a 61% njih da zna da se ponaša u slučaju poplava”, rekao je Miloš Hrkalović iz GAJP-a. On je ukazao na to da „velika većina srednjoškolaca, čak 65% ispitanih, navodi da nisu imali nikakvu vrstu obuke za ponašanje u vanrednim situacijama, a čak 75% njih je istaklo da bi želelo da takvu obuku pohađa”.\nFilip Stojanović iz Centra za istraživanje javnih politika je istakao da se sprovedeno istraživanje može iskoristiti kao polazna osnova za produbljena istraživanja na ovu temu, ali i kao osnova za pilot projekat obrazovanja mladih o bezbednosnim izazovima na određenoj opštini u Beogradu.\nProjekat „Bezbednosna kultura mladih – preventive i reagovanje u vanrednim situacijama” je završen, a Grupa za analizu i kreiranje javnih politika će u saradnji sa partnerima nastaviti da radi na ovoj temi. Želja nam je da se kroz projekat poveća stepen informisanosti srednjoškolaca o preventivnom delovanju i postupanju u vanrednim situacijama kao i da podignemo svest kod zainteresovanih strana – donosioca odluka o važnosti postojanja ovakvih programa za mlade.\nCelokupno istraživanje možete pronaći ovde: Bezbednosna kultura mladih – preventiva i reagovanje u vanrednim situacijama\nCategories: Istraživanje, Projekti, VestiTags: Beograd, bezbednost, GAJP, istraživanje, konferencija, KZM Beograd, mladi


CRTA: U završnici izborne kampanje uočljiva zloupotreba javnih funkcija | Insajder\nPrema oceni šefa Posmatračke misije CRTA Raše Nedeljkovića, neregularnosti nisu novost u 2018, ali je, kako kaže, njihovo nerešavanje u prošlosti dovelo do toga da izborni proces ne bude u potpunosti u skladu sa standardima za slobodne i fer izbore.\n“To je posledica višegodišnjeg ignorisanja preporuka različitih domaćih i međunarodnih posmatrača izbora, koja i u ovoj predizbornoj kampanji rezultira primerima očigledne funkcionerske kampanje, zloupotrebe javnih resursa, medijskih nepravilnosti i neetičkog i neprofesionalnog izveštavanja uticajnih medija. Mnoge zloupotrebe postale su pravilo, čime se doprinosi daljem narušavanju integriteta izbornog procesa i poverenja građana u sam izborni proces”, kaže Nedeljkov.\nIz Posmatračke misije CRTA podsećaju da je Gradska izborna komisija izdala akreditacije za posmatranje izbornih organa domaćim posmatračima, posle mesec dana rada, kako kažu, iza zatvorenih vrata i osamnaest održanih sednica. U saopštenju se navodi da je odlučivanje GIK-a u ovom periodu bilo u skladu s postojećim zakonskim i podzakonskim izbornim propisima, ali podsećaju na niz kontroverzi u slučaju lista “Belovgrad”, “NOPO” i “Dosta je bilo pljačke, korupcije i lopovluka - Radulović Milorad” čime, kako se navodi, postojeći propisi ponovo nisu obezbedili integritet izbornog procesa.\nCRTA podnela 35 prijava Agencija za borbu protiv korupcije\nCRTA u svom izveštaju navodi da je funkcionerska kampanja bila prisutna kod gradskih funkcionera, ali i kod republičkih, uz zabeležen značajan angažman skoro svih ministara, predsednice Vlade, kao i predsednika Republike Srbije.\nOd početka izborne kampanje CRTA je podnela ukupno 35 prijava Agenciji za borbu protiv korupcije zbog različitih slučajeva funkcionerske kampanje, zloupotrebe javnih resursa i nedozvoljene aktivnosti političkih subjekata kao i četiri prijave različitim inspekcijama, kao što su komunalna i prosvetna. Iz CRTE navode da se Agencija za borbu protiv korupcije još nije izjašnjavala po pitanju njihovih prijava.\nŠef pravnog tima CRTA Pavle Dimitrijević kaže da je zabeležen blagi porast slučajeva zloupotreba javnih preduzeća u svrhu političke kampanje. Dimitrijević navodi da su u pomenutom periodu zabeleženi i slučajevi u kojima su gradske opštine organizovale razne kulturne i zabavne događaje, sa kako kaže, prikrivenim ciljem promocije određene izborne liste.\nSmanjen nesrazmer zastupljenosti stranaka u medijima\nNesrazmerna zastupljenost predstavnika vladajućih i opozicionih partija u medijima pred kraj kampanje se smanjila sa četiri puta veće zastupljenosti, na dvostruko veću zastupljenost, navodi se u izveštaju.\nFormiranje "Živog zida" tokom kampanjskih aktivnosti\nCRTA u izveštaju još navodi da je negativna kampanja u periodu od 10. do znatno intenzivnija nego u prethodnom periodu. U ovom periodu zabeleženi su i slučajevi zabrane političke kampanje u javnim prostorima, kao i slučajevi zastrašivanja. Zabeleženo je, kako kažu, u nekoliko formiranje takozvanog “živog zida” odnosno opkoljavanje političkog protivnika tokom kampanjskih aktivnosti sa ciljem da da se izazove incident, što predstavlja, kako se navodi, do sada nezabeležen oblik pritiska na aktere u izbornom procesu.\nCRTA još navodi da je tonalitet priloga, kada je u pitanju opozicija, uglavnom neutralan, dok je tonalitet priloga koji se tiču vladajućih partija ostao uglavnom pristrasan. Predstavnici opozicije najčešće su verbalno napadali aktuelne gradske funkcionere, ali i jedni druge.\nPo pitanju komunikacije stranaka s građanima, u izveštaju se navodi da je u odnosu na početak kampanje zabeležena i veća aktivnost stranaka opozicije, dok su se vladajuće stranke oprobale u skoro svim vidovima komunikacije s građanima. Kampanja putem telefona s biračima privukla je posebnu pažnju javnosti zbog moguće zloupotrebe ličnih podataka građana.


Dodik: Mora se razgovarati o dokumentima britanske vlade o Srebrenici – NovostiDana.rs\n„Bez obzira što mnogi na nekim drugim, trećim ili petim stranama, za razliku od nas, misle da je to nešto periferno, mi mislimo da je to deo suštine“, rekao je rekao Dodik novinarima u Istočnom Sarajevu.\nKako su preneli banjalučki mediji, to je „deo odgovora na satanizaciju srpskog naroda koja je učinjena, kao i na lažnu konstrukciju optužnice protiv političkog i vojnog rukovodstva Republike Srpske“.\n„Sada čujemo da su zvaničnici britanske vlasti tog vremena veoma jasno procenili da to nije u osnovi“, kazao je Dodik.\nPrema njegovim rečima, to znači da je „optužnica na labavim temeljima i neodrživa“.\n„Mi u BiH prolazimo kroz teško i turbulentno vreme. Bilo je perioda sukoba i stradanja. Moramo nakon tih sukoba, bez obzira koliko bili teški, da nastavimo da živimo jedni pored drugih“, istakao je on.\nDodik je dodao da BiH, „umesto žrtava, treba da broji uspehe, projekte i da se veseli svakom napretku, svakom novom detetu koje dođe na svet, i da postoji garancija za stabilan i miran život“.\n„Ne ignorišemo činjenice, poštujemo međunarodno pravo, a to je da je BiH sastavljena od dva entiteta i tri konstutitivna naroda. Potreba za uvažavanjem je temelj BiH“, kazao je on.\nDodik je ocenio da je u BiH prošlo „vreme međunarodnog intervencionizma“ i ponovio svoj zahtev za ukidanje mandata visokom predstavniku u BiH.\nNaglasio da evropski put BiH nije u pitanju: „Evropa jeste oni što BiH želi, ali isto tako želimo da budemo više uvaženi od te iste Evrope. Ne možemo čekati previše, bez obzira na komplikovane procedure koje nas čekaju“ rekao je Dodik.\nDodik se u govoru osvrnuo i na Crnu Goru ocenom da tamošnja vlast „nastoji da otme imovinu“ Srpske pravoslavne crkve (SPC), a zatim upozorio da, kako je kazao, „boga još niko nije pobedio“.


Sajam knjiga: Vest o otkazivanju nije zvanična | Ekspres.net\nOn je istakao da su predstavnici sva tri udruženja članovi odbora Sajma knjiga i uredno su obavešteni o terminu sednice koja je planirana za četvrtak 7. oktobar.\n"Ta sednica je u utorak zakazana kada je potvrđeno da će zasedati Krizni štab kome je Odbor Sajma knjiga pre desetak dana poslao precizan dopis i čije smo mišljenje po pitanju uslova za održavanje sajma očekivali. U svakom slučaju, u četvrtak je sednica na kojoj ćemo se svi okupiti i doneti adekvatnu odluku", kazao je Karl.\nRanije su pojedini beogradski mediji preneli nezvaničnu vest da su na sastanku održanom u sredu, sva tri udruženja izdavača odlučila su da se povuku sa predstojećeg Međunarodnog sajma knjiga u Beogradu, predviđenog za poslednju nedelju ovog meseca.\nIako je prvobitni predlog Grada bio da Sajam knjiga bude održan polovinom septembra, izdavači nisu bili spremni da prihvate taj predlog, tražeći otkazivanje manifestacije ili pomeranje za narednu godinu.\nSajam Knjiga knjige Ivan Karl\nNauka kaže da čitanje pozitivno utiče na opšte zdravlje čoveka, kao i na optimalno funkcionisanje mozga. Evo nekoliko razloga zbog kojih bi trebalo da nastavite da gajite svoju ljubav prema knjizi.


Sremska Mitrovica – Predstavnici pokrajinskog sekretarijata, Srpske pravoslavne crkve, Srpskog narodnog pozorišta iz Novog Sada i Fonda za kapitalna ulaganja i lokalnih ustanova kulture, danas su u opštini održali sastanak, povodom obeležavanja 17 vekova Milanskog edikta.\nNa radnom sastanku razgovaralo se o predlozima i projektima koji će se realizovati u Sremskoj Mitrovici Predstavljen je plan programa i dogovoreno je koji su prioriteti, kao i to šta će od predloženog plana biti ostvareno.\nNjegovo Preosveštenstvo Episkop sremski G. VASILIJE, rekao da je u obeležavanju ovog značajnog jubileja i prilika grada Sremske Mitrovice da predstavi i pokaže bogatsvo rimskog nasleđa.\nPrema rečima zamenika gradonačelnika Tomislava Jankovića, plan je da u dva dana, 21. i 22. septembra, nizom manifestacija Mitrovica obeleži ovaj veliki hrišćanski praznik.\nCentralna proslava biće održana na gradskom trgu, za čiju će organizaciju deo sredstava obezbediti Grad, a deo crkva.\n„U duhu obeležavanja jubileja Milanskog edikta, u pripremi je nekoliko značajnih projekata, među kojima je projekat Muzeja Srema, koji se odnosi na hrišćanstvo u Sremu, i projekat Zavoda za zaštitu spomenika kulture za mobilnu izložbu koja će predstaviti mozaike u Carskoj palati. Za ova dva značajna projekta izdvojeno je oko 600.000 dinara“ rekao je dr Milan Micić iz pokrajinskog sekretarijata za kulturu i informisanje.\nPredviđen je i koncert, nekoliko radionica na gradskom trgu, izrada rimske odeće, novčića, sajam meda, vina, pozorišna predstava i mnoge druge aktivnosti.\nPredstavljen gradski odbor “Za bolju Mitrovicu”


Kešelj: ''Zašto me opet 'selite' u Zvezdu...?'' - Sportske.net\nKešelj: ''Zašto me opet 'selite' u Zvezdu...?''\nI pored informacija da od nastavka saradnje Marka Kešelja i Olimpijakosa nema ništa, srpski reprezentativac još uvek ne gubi nadu da bi ipak moglo na kraju da dođe do dogovora. Ono što mu ''nije jasno'' u celoj priči je to što se njegovo ime ovih dana ponovo dovodi u vezu sa navodnim prelaskom u Zvezdu.\nSrpski košarkaš Marko Kešelj rekao je danas da još ne zna da li će karijeru nastaviti u grčkom Olimpijakosu, ali da želi da ostane u šampionu Evrope.\n"Istekle su mi dve godine ugovora sa Olimpijakosom, a treća godina je opcija kluba. Rok za odluku je 15. jul i malo smo napravili pauzu u pregovorima. Otvoren sam za saradnju i moja želja je da ostanem u Atini i videćemo šta će se desiti", rekao je Kešelj novinarima u Beogradu.\nKešelj je rekao da mu smeta što se svake godine po medijima provlači priča oko njegovog povratka u Crvenu zvezdu, za koju je igrao.\n"Meni je taj klub mnogo dao, ja sam zvezdaš, ali mi nije jasno zašto se uvek provlači moje ime sa njima kada imam drugačiji odnos prema navijačima i igračima i drugačiji sa nekim ljudima koji su u upravi. Dok se to ne bude nešto značajnije promenilo, ja ne bih želeo da razmišljam u tom smeru", istakao je Kešelj.\nOn se trenutno nalazi na pripremama reprezentacije Srbije za predstojeće kvalifikacije za Evropsko prvenstvo u Sloveniji.


Hypo Banka najuspješnija u Srpskoj\nObjavljeno: 29. 3. 2012\nHipo Alpe Adria banka a.d Banjaluka, koja je proglašena najuspješnijom bankom na tržištu Republike Srpske u 2011. godini u izboru Privredne komore RS, odobrila je prošle godine oko 230 miliona KM novih kredita, što je oko 50 odsto više nego u 2010. godini.\nHipo banka ostvarila je prošle godine impresivne finansijske rezultate na tržištu RS u svih pet ključnih bankarskih kategorija – aktivi, depozitima, kreditima, dobiti i ukupnom kapitalu, a kako bi što kvalitetnije odgovorila zahtjevima građana, privrede i javnog sektora, osnovala je i lizing društvo Hipo Alpe Adria lising doo Banjaluka, koje je jedino lizing društvo sa sjedištem u Republici Srpskoj.\nU Hipo banci ad Banjaluka je rečeno da su ukupni depoziti ove banke preko jedne milijarde KM, dok je ukupni kapital iznosio 234 miliona KM, a adekvatnost kapitala visokih 16,4 odsto.\n“Najbolja nagrada koju jedna banka može da dobije je nagrada koju daje Privredna komora, čime se potvrđuje da smo svoj kapital podredili domaćem tržištu i razvoju domaće ekonomije. Ujedno, nagrada dolazi u pravom trenutku kada naša banka obilježava jubilej, desetogodišnjicu prisutnosti na tržištu Republike Srpske”, rekao je izvršni direktor Hipo Alpe Adria banke ad Banjaluka Goran Babić.\nOd 2002. godine kada je Hipo banka došla na domaće tržište, pa do danas, ova banka odobrila je više 2,6 milijardi KM kredita za stanovništvo i privredu, te u roku od deset godina postala najveća i najprofitabilnija banka u RS i jedna od vodećih banaka na nivou BiH.\nU ovom periodu Hipo banka je isplatila 122 miliona KM kamate na štednju i depozite građanima, privredi i javnom sektoru Republike Srpske, što je dodatna potvrda njenog strateškog značaja za ekonomiju Srpske.\nBabić je naglasio da Hipo banka i ove godine planira da donira značajna sredstva i pomogne mnogim institucijama i udruženjima građana, te na prigodan način obilježi deset godina poslovanja.


IZBORI: Dodik i Cvijanović na skupu DNS-a, SZP u Čajniču i Rudom, SP u Tesliću | Banjaluka.net\nIZBORI: Dodik i Cvijanović na skupu DNS-a, SZP u Čajniču i Rudom, SP u Tesliću\nБАЊАЛУКА, 14. СЕПТЕМБРА /СРНА/ - Кандидат коалиције СНСД-ДНС-СП за српског члана Предсједништва БиХ Милорад Додик и кандидат коалиције СНСД-ДНС-СП за предсједника Републике Српске Жељка Цвијановић на предизборном скупу ДНС-а у бањалучком насељу Карановац.\nČITANJE: 20 minuta\nPredsjednik Socijalističke partije /SP/ Petar Đokić poručio je večeras da se program ove stranke zasniva na ekonomskom razvoju Republike Srpske, što daje mogućnost vođenju uspješne socijalne politike i ravnomjernoj podršci države svim kategorijama.\n“Naši ljudi u Tesliću su pokazali da smo najbolji upravo u ekonomiji i da se marljivim radom može stvarati rezultat – i fabrikama koje vode naši najugledniji ljudi, ali i odnosom prema radnicima”, rekao je Đokić novinarima prije početka centralne izborne konvencije SP-a u Tesliću na kojoj su predstavljeni kandidati za poslanike u Narodnoj skupštini Srpske iz Izborne jedinice pet i kandidati za poslanika u Predstavničkom domu parlamenta BiH iz Izborne jedinice dva.\nOn je naglasio da takvim vrijednostima socijalisti na najbolji način promovišu svoju politiku i političku orijentaciju i izrazio zadovoljstvo što večeras imaju podršku i predstavnika Socijalističke partije Srbije /SPS/.\nPotpredsjednik SPS-a Branko Ružić očekuje da će Socijalitička partija nakon izbora imati značajniju ulogu u Republici Srpskoj i BiH.\nOn je naglasio da je cilj stvaranje socijalno pravednijeg ambijenta, očuvanje Republike Srpske i postojanje paralelnih i specijalnih veza koje će uvijek vezivati jedan narod i sve građane.\nKandidat SP-a za Narodnu skupštinu Republike Srpske Dragutin Škrebić rekao je da će ova stranka nastaviti da radi na razvoju privrede, radničkih prava, poboljšanju životnog standarda, te povratku rednjeg staleža.\nPredsjednik Socijalističke partije /SP/ Petar Đokić rekao je večeras u Stanarima da su socijalisti maksimalno posvećeni razvoju ove lokalne zajednice i uložili su veliki napor da podrže rad kompanije EFT-a Rudnik i Termoelektrana Stanari od čijih koncesionih naknada ova opština ima najdirektniju korist.\n“Socijalisti su uložili veliki napor da RiTE pokrene aktivnost, da bude zaštićena i osigurana, da osjeti podršku Republike”, naglasio je Đokić.\n“Socijalisti su tu da učestvuju sa idejama i posvećenošću”, poručio je Đokić.\nDodik: Sa ljudima poput Čubrilovića imamo iskrenu saradnju\nKandidat koalicije SNSD-DNS-SP za srpskog člana Predsjedništva BiH Milorad Dodik rekao je da će ova najdugovječnija koalicija, noseći različite političke ideje, koncipirati budući sistem vlasti u Republici Srpskoj i na nivou BiH koji će biti u funkciji snage Srpske.\n“Sa ljudima, poput /nosioca liste DNS-a za Narodnu skupštine Republike Srpske iz Izborne jedinice tri Nedeljka/ Čubrilovića imamo iskrenu i dobru saradnju, koja nikada nije bila u konfliktu i koja obećava da ćemo upravo zbog toga, noseći različite političke ideje, koncipirati budući sistem vlasti”, poručio je Dodik.\n“Zadovoljstvo mi je svaki put kada prisustvujem skupovima naših koalicionih partnera. Uvijek šaljemo istu poruku – želimo stabilnu i jaku Republiku Srpsku, da sami odlučujemo o svojoj sudbini i radimo na onome što je interes naših građana. To znači povećavati plate, penzije, štititi naše ustavne nadležnosti, ne dati nikome da u naše ime govori i odlučuje”, poručila je Cvijanovićeva.\n“Naši principi su jasni za ove parlamentarne izbore. DNS će i dalje ostati na principima da čuva interese Republike Srpske ne prenoseći nadležnosti na nivo BiH i da vodi pomirljivu politiku – kompromisa, mira i sporazuma”, istakao je Čubrilović.\nPavić: Ekonomija na prvom mjestu\nPredsjednik DNS Marko Pavić poručio je da ova stranka nudi budućnost jer joj je na prvom mjestu ekonomija, zapošljavanje i standard građana Republike Srpske.\n“To je ono što je potrebno i što zanima svakog građana Srpske. Nakon izbora ćemo krenuti ka napretku ekonomije i razvoju Srpske”, istakao je Pavić večeras na predizbornoj tribini DNS-a u Srpcu.\nOn je dodao da je slogan DNS-a na predstojećim izborima “Odgovorno” jer ova partija tako radi za razvoj Republike Srpske i svake lokalne zajednice.\nNosilac liste DNS-a za Predstavnički dom Parlamentarne skupštine BiH iz Izborne jedinice jedan Dragutin Rodić rekao je da ova stranka ima ogromno povjerenje građana Srpske, te da će na predstojećim izborima ostvariti izborni cilj, a to je da ima 15 poslanika u parlamentu Srpske i dva u Predstavničkom domu parlamenta BiH.\nRodić je dodao da je od velikog značaja da Republika Srpska ima usaglašenu politiku u zajedničkim institucijama BiH.\n“Ubijeđen sam da se Republika Srpska brani u Sarajevu, a to možemo uspjeti samo ako su svi njeni predstavnici složni i ako poštujemo naše institucije”, rekao je Rodić.\nNosilac liste DNS-a za Narodnu skupštinu Republike Srpske iz Izborne jedinice dva Dane Malešević očekuje da na predstojećim izborima iz ove izborne jedinice DNS dobije jednog poslanika.\nOn je dodao da je snaga DNS-a u ljudima, odnosno u spoju iskustva i mladosti koja će dati očekivane rezultate.\nKandidat DNS-a za poslanika u Narodnoj skupštini Republike Srpske iz Izborne jedinice dva Dejan Jović rekao je da će se zalagati za razvoj ekonomije, bolji standard građana i za ostanak mladih na ovim prostorima.\nŽene DNS-a poklonile 300 knjiga školi u Foči\nAktiv žena DNS-a iz Banjaluke poklonio je danas Centralnoj biblioteci “Prosvjeta” i Osnovnoj školi /OŠ/ “Veselin Masleša” u Foči 300 knjiga školske lektire u okviru akcije “Vrijeme je za knjigu”, a povodom Međunarodnog dana pismenosti.\nPredsjednik Aktiva žena banjalučkog DNS-a Maja Jovanović kaže da je u akciji nabavljeno ukupno 800 knjiga za škole u banjalučkom naselju Bistrica, u Driniću i Foči, a obogaćen je i fond fočanske biblioteke.\n“Želimo da podstaknemo djecu da čitaju, da se kao društvo vratimo knjizi, jer u knjigama je izvor našeg znanja, a znanje je moć”, rekla je Jovanovićeva.\nDirektor OŠ “Veselin Masleša” Vladimir Ivanović istakao je da će ovaj poklon mnogo značiti za školu.\n“Nastavni planovi i programi se mijenjaju, pa je potrebno stalno obnavljati lektiru i dodavati nove naslove, koje vidim i među dobijenim knjigama”, rekao je Ivanović.\nAkcija je realizovana u saradnji sa Aktivom žena Opštinskog odbora DNS-a Foča.\n“Svaki dar je dobrodošao, pogotovo dar za naše mlade i našu lokalnu zajednicu”, rekla je predsjednik fočanskog Aktiva žena Vesna Bodiroga i zahvalila Aktivu iz Banjaluke.\n“Matiraj kandidata” u Prijedoru\nPromotivnom događaju DNS-a pod nazivom “Matiraj kandidata” koji je danas održan na prijedorskom Trgu majora Zorana Karlice prisustvovala je većina kandidata lista ove stranke iz izbornih jedinica jedan za Narodnu skupštinu Republike Srpske i Predstavnički dom parlamenta BiH, veliki broj aktivista i znatiželjni građani Prijedora.\nSnage pred šahovskom tablom odmjerili su nosioci izbornih lista jedan ove stranke za Narodnu skupštinu Republike Srpske Duško Ivić i Predstavnički dom Parlamentarne skupštine BiH Dragutin Rodić.\nNakon nekoliko odigranih partija na otvorenoj sceni svi su bili složni u ocjeni da je događaj bio neobičan i više od igre.\nIzborni štab DNS-a organizovao “Dan otvorene politike” Trg uzajamnog poštovanja\nBanjaluka,15. septembar, Ovo je po svemu zanimljiv i vrlo uspješan primjer druženja građana i kandidata jedne političke partije, rekli su danas na platou iza Hrama Hrista Spasitelja brojni banjalučani koji su se pridružili političkim kandidatima.\nDemokratskog narodnog saveza banjalučke regije.\nPotvrdila se opravdanost organizacije ovakve manifestacije kojom su kandidati DNS-a u neposrednom kontaktu pokazali spremnost da budu istinski predstavnici naroda.\nSvaki od 16 štandova poliitičih kandidata bio je uređen na originalan način i svaki kandidat je pripremio posebno iznenađenje što su građani prihvatili s posebnim simpatijama.\nIzborna tribina DNS u Karanovcu: Tim za budućnost Srpske\nDemokratski narodni savez će, poslije oktobarskih izbora, biti odlučujući faktor u\nrješavanju važnih pitanja za Republiku Srpsku.\nOvo je poručio nosilac liste za Narodnu skupštinu RS u Izbornoj jedinici 3,\npotpredsjednik DNS-a i aktuelni predsjednik Narodne skupštine Republike Srpske, Nedeljko Čubrilović, govoreći na izbornoj tribini u Karanovcu kod Banjaluke, kojoj su osim brojnih građana i simpatizera DNS, prisustvovali i zajednički kandidati za\nsrpskog člana Predsjedništva BiH i predsjednika Repunlike Srpske, Milorad Dodiik i Željka Cvijanović.\nČubrilović je pozvao građane Karanovca, u kome, kako je istakao DNS ima dobru\npodršku, da izađu na izbore i podrže kandidate DNS-a, kao i koalicione kandidate za predsjednika RS i člana Predsjedništva BiH, Željku Cvijanović i Milorada Dodika.\nKandidat koalicije SNSD- DNS- SP za srpskog člana predsjedništva Milorad Dodik\nistako je da je ovo najdugovječnija koalicija, te da “sa ljudima kao što je Nedeljko\nČubrilović, nosiocem liste za NS RS u Izbornoj jefinici 3 imamo iskrenu i dobru\nsaradnju, koja obećava da ćemo koncipirati budući sistem vlasti u Republici Srpskoj i BiH “.\nKandudat koalicije SNSD- DNS- SP za predsjednika Republike Srpske Željka\nCvijanović istakla je da je koalicija ” na dobrom putu, s obzirom na atmosferu, koja vlada na terenu, a to je pobjednička atmosfera.\n-Sigurna da će koalicija zabilježiti ubjedljivu pobjedu- rekla je Željka Cvijanović.\nMarko Aćić, kandidat na listi za Predstavnički dom Parlamentarne skupštine BiH\npodsjetio je da “DNS nije učestvovao u prenosu ni jedne nadležnosti sa nivoa Republike Srpske na nivo BiH”, te da građani, koji poklone povjerenje DNS, mogu biti sigurni da kandidati ove stranke u takvim rabotama neće nikad ni učestvovati. On je istako da se moraju promijeniti političari koji predstavljaju RS na nivou BiH.\nPrisutnima su se obratili kandidatni na listi za NS RS, Damir Ćopić i Borivoje\nObradović, koji su pozvli prisutne građane da podrže kandidate DNS-a na izborima 7.oktobra.\nIzbornoj trubini DNS-a u Karanovcu kod Banjaluke prisustvovalo je nekoliko stotina građana Karanovca i Ljubačeva.\nGovedarica: Voditi računa podjednako o svim opštinama\nKandidat SzP-a za predsjednika Republike Srpske Vukota Govedarica istakao je večeras u Čajniču da lokalne zajednice u Srpskoj mogu živjeti od sopstvenih resursa i naglasio da buduća vlada treba da vodi računa podjednako o svim zajednicama.\n“Potreban je zakon o preradi drveta koji će omogućiti da otvorimo 10.000 radnih mjesta – od Han Pijeska do Trebinja. To je ono što će zadržati mlade u Republici Srpskoj”, istakao je Govedarica.\n“Taj dan zajedno biramo budućnost, mir i sigurnost, biramo one koji štite, zapošljavaju i rade za svoj narod”, naglasio je Ivanić.\n“Učestvovao sam u nekoliko projekata koji su ovdje realizovani posljednjih godina, i to je više nego dobrodošlo ovoj maloj opštini. Ali, bez šire podrške iseljavanje iz Čajniča će se nastaviti. Imamo planove, i za četiri godine možemo u potpunosti promijeniti situaciju u Čajniču”, poručio je Šarović.\nKandidat SzP-a za poslanika u Narodnoj skupštini Srpske iz Izborne jedinice devet Goran Karadžić rekao je da je “vrijeme da u Čajniču bljesne”.\nKandidat Saveza za pobjedu /SzP/ za srpskog člana Predsjedništva BiH Mladen Ivanić rekao je na predizbornom skupu u Rudom da ishod opštih izbora u oktobru zavisi od birača apstinenata.\n“Promjena je tu, vrijeme je da Srpsku vratimo na pravi put na kojem ima mjesta za čestite”, poručio je Ivanić.\nKandidat SzP za predsjednika Srpske Vukota Govedarica rekao je da je SDS devedesetih godina poveo srpski narod u budućnost i da se iz toga rodila najveća pobjeda – Republika Srpska.\n“SDS je velika porodica koja je iz godine u godinu, iz decenije u drugu pa i u treću gradila državu”, rekao je Govedarica.\nOn je naveo da je razgovarao sa malinarima o njihovim problemima i obećao da će, ako bude izabran za predsjednika Srpske, država pomoći ljudima koji rade i da će razumjeti potrebe naroda, saopšteno je iz SzP.\n“Garantujem da će se sljedeće godine okrenuti novi list i da će Ministarstvo poljoprivrede za početak odvojiti 20 feninga, a moj konačni cilj je da malinari dobiju 50 feninga podsticaja”, naglasio je Govedarica.\nKandidat PDP-a za Narodnu skupštinu Republike Srpske iz Izborne jedinice devet Jovan Dragičević pozvao je sugrađane da izađu na izbore, jer je svaki glas važan.\n“Ne dopustite da vas ubijede da vaš glas nije važan, da niste bitni. Svaki od naših glasova će se daleko čuti, svaki će biti glas za bolje sutra, za obnovu i da svane za narod i Srpsku”, poručio je Dragičević.\nPDP: IT velika šansa za razvoj RS\nPartija demokratskog progresa /PDP/ smatra da informacione tehnologije /IT/ predstavljaju ogromnu šansu za razvoj Republike Srpske, te da je važno da se obrazovni sistem i privreda Srpske postave na osnove koje će omogućiti školovanje i korištenje kadrova spremnih da ostvare taj potencijal.\nPDP u saopštenju ističe da je interesovanje stranih firmi za razvoj informacionih tehnologija u Republici Srpskoj u porastu.\n“Samo jedna velika kompanija od 5.000 zaposlenih značila bi oko 200 miliona KM prikupljenih poreza, što bi predstavljalo `bum` za cijelu ekonomiju i doprinijelo ubrzanom razvoju Srpske”, navodi PDP.\nIz ove stranke su pojasnili da se zbog toga ova stranka u svom “Programu obnove Republike Srpske” drži prijedloga mjera koje je neophodno preduzeti da bi se ostvario procvat ove grane privrede.\nTe mjere su, dodaje se, pokretanje start-ap centara u cijeloj Republici Srpskoj, kroz poslovne inkubatore koji olakšavaju razvoj poslovne ideje u biznis, zatim subvencionisanje i poreske olakšice za pokretanje biznisa iz IT oblasti, te zakonsko definisanje i zaštita statusa frilens rada kroz ostvarivanje prava na radni staž i zdravstveno osiguranje, kao i osavremenjavanje obrazovnog sistema jačanjem informatičkih gimnazija i veb tehnologije.\n“Uvjereni smo da je ovaj strateški cilj jedini način da Republiku Srpsku uvedemo u privredne tokove 21. vijeka, digitalnog obrazovanja i digitalnog društva. Vrijeme je ne samo da uhvatimo korak sa ostatkom svijeta, već da damo svoj doprinos njegovom ubrzanom napretku”, navodi se u saopštenju.\nTribina SDS-a u Dječjem pozorištu RS\nKandidat SDS-a za poslanika u Parlamentarnoj skupštini BiH iz Izborne jedinice jedan Branko Blanuša rekao je da je budućnost Republike Srpske u pokretanju privrede i stvaranju novih vrijednosti.\nBlanuša smatra da su šanse u toj oblasti velike, posebno u IT sektoru, energetskom sektoru, drvoprerađivačkoj industriji i poljoprivredi.\nOn je rekao, uoči predizborne tribine ove stranke u Banjaluci, da SDS ima ideje i ljude da pokrenu privredu.\nKandidat SDS-a za Narodnu skupštinu Srpske u Izbornoj jedinici tri Ivanka Marković istakla je da je SDS okrenut budućnosti i da ima program obnove Srpske.\n“Imamo jasan plan razvoja privrede, veće podsticaje poljoprivredi, veća davanja porodici, borcima i drugim ugroženim kategorijama”, navela je Markovićeva.\nKandidat za Parlamentarnu skupštinu BiH iz Izborne jedinice jedan Neno Dobrijević rekao je da je SDS iznjedrio novu ekipu mladih koji žele da donesu promjene i vrate zakonitost, te povjerenje naroda.\nKandidat SDS-a za Narodnu skupštinu Srpske u Izbornoj jedinici tri Davor Šešić rekao je da je glavni cilj ove stranke da Srpsku vrati narodu.\n“Srpsku čini narod, ne čine je samo institucije i da bismo zadržali narod, Srpsku moramo njemu i vratiti”, rekao je Šešić.\nTribina je održana u Dječijem pozorištu Republike Srpske.\nNDP u Boriku: Bez jake privrede nema ni nadgradnje\nPredsjednik Gradskog odbora NDP Banjaluka Krsto Jandrić izjavio je da je potrebno oživjeti privredu u Republici Srpskoj jer samo stvaranje nove vrijednosti proizvodnjom može garantovati da će ljudi biti zaposleni i da će opstati.\nPrema njegovim riječima, bez jake privrede ne može funkcionisati zdravstvo, školstvo i kultura.\n“NDP ima potpuno jasan program već dugo godina samo što ljudi ne mogu ili ne žele da čuju”, rekao je Jandrić Srni.\nDa ne bi došlo do odlaska mladih i nestanka Srpske, kaže Jandrić, poslije izbora mora doći do korjenitih promjena u pristupu radu i privredi u Srpskoj.\nNDP je večeras održao predizbornu tribinu u banjalučkom naselju Borik na kojoj su predstavljeni kandidati ove stranke za Narodnu skupštinu Republike Srpske i Parlamentarnu skupštinu BiH za predstojeće izbore.\nUspješna Srpska: Sa “Knjigom zahtjeva” u Krajini\nLider Pokreta “Uspješna Srpska” Zlatko Maksimović izjavio je na današnjem druženju sa građanima u Prijedoru da ova stranka ima stručne i obrazovane ljude na svojim listama.\n“Mnogi od njih su nestranačke ličnosti, ali su kao stručnjaci u svojim oblastima odlučili da podrže ideju Pokreta `Uspješna Srpska` i siguran sam da zajedno možemo napraviti bolji Prijedor, bolju svaku lokalnu zajednicu, a samim tim i bolju Republiku Srpsku”, rekao je Maksimović.\nNosilac liste Pokreta “Uspješna Srpska” za Narodnu skupštinu Republike Srpske iz Izborne jedinice jedan Zoran Mijić rekao je da očekuje uspjeh u ovoj izbornoj jedinici, ali i u cijeloj Republici Srpskoj.\n“Pokret `Uspješna Srpska` jeste stranka sa konkretnim idejama i rješenjima, koja daje šansu mladim ljudima i misli na njih”, poručio je Mijić, koji je jedna od nestranačkih ličnosti na listi “Uspješne Srpske”.\nNakon druženja sa građanima i upisivanja u stranačku “Knjigu zahtjeva” u Prijedoru, ovaj svojevrsni “karavan uspjeha” nastavlja svoj put po Srpskoj, a sljedeće stanice su Kozarska Dubica i Šamac, najavljeno je iz ove stranke.\nStevandić: Iza RS četiri teške godine u Sarajevu\nPredsjednik Ujedinjene Srpske Nenad Stevandić izjavio je večeras da stranka ima projekat koji će omogućiti otvaranje 25.000 radnih mjesta u realnom sektoru.\n“Razvojna platforma Ujedinjene Srpske temelji se na projektu 25.000 novih mjesta u realnom sektoru, i to bez administracije”, rekao je Stevandić večeras na predizbornoj tribini u Razboju kod Srpca.\nOn je istakao da je Republika Srpska imala četiri teške godine u Sarajevu, a da će nakon izbora imati mirne godine posvećene razvoju jer će je zastupati mnogo bolji predstavnici od dosdašnjih.\nStevandić kaže da veliki broj građana podržava politiku ove stranke jer su shvatili da je ona mnogo bolje rješenje za predstavljanje Srba na nivou BiH.\n“Ujedinjena Srpska mnogo je bolje rješenje za poslaničke klupe u pralamentu BiH i Savjet ministara jer smo program nacionalnog predstavljanja brendirali. Svi znaju da ćemo mi najbolje predstaviti Srpsku u Sarajevu”, kaže on.\nStevandić očekuje da će nakon izbora biti mnogo bolje i u Banjaluci, te da će i oni dijelovi koji sada nisu dobri biti poboljšani.\nNosilac liste Ujedinjene Srpske za Narodnu skupštinu Republike Srpske iz Izborne jedinice dva Slavko Dunjić kaže da predstavnici ove partije u predizbornoj kampanji ne žele govoriti o drugim političkim partijama jer žele da vode poštenu i fer kampanju.\nKandidat Ujedinjene Srpske za poslanika u Narodnoj Skupštine Republike Srpske iz Izborne jedinice dva Radmila Barašin rekla je da Ujedinjena Srpska vodi politiku koja je zasnovana na poboljšanju svih oblasti društvenog života.\nKličković: Penzionerima vratiti ono što im pripada\nKandidat Prve SDS za srpskog člana Predsjedništva BiH Gojko Kličković smatra da penzionerima treba vratiti ono što im pripada i da njihove probleme treba riješiti na najkvalitetniji način, jer za to postoje pretpostavke.\nKličković je ocijenio da su penzioneri ugroženi i da predstavljaju socijalnu kategoriju u Srpskoj.\n“Fond penzijsko invalidskog osiguranja, posredstvom kojeg se finansiraju penzioneri, ima imovinu vrijednu više od dvije i po milijarde KM. Ta imovina pripada penzionerima i treba im je vratiti i dati na upravljanje”, rekao je Kličković povodom posjete Udruženju penzionera Vojske Republike Srpske.\nPrema njegovim riječima, ova najbrojnija populacija u Srpskoj treba da izabere rukovodstvo koje će moći da utiče na poboljšanje standarda penzionera.\n“Penzionerima pripada dio svega što Srpska ima, jer su oni to stvorili”, naglasio je Kličković.\nPavlović: Bošnjaci će opet glasati za Ivanića\nKandidat za predsjednika Republike Srpske na predstojećim izborima Vojin Pavlović rekao je danas novinarima da raspolaže pouzdanim saznanjima da na vjerskim i drugim skupovima Bošnjaci pozivaju sunarodnike da glasaju za Mladena Ivanića kao kandidata za srpskog člana Predsjedništva BiH.\n“Srpski narod i birači treba to da znaju i da se spriječi ta podvala jer Ivanićeva politika vodi ka uništenju Republike Srpske”, rekao je Pavlović i pozvao srpske birače da glasaju za Milorada Dodika za srpskog člana Predsjedništva BiH.\nOsim dijeljenja promotivnih letaka uz emitovanje srpskih patriotskih pjesama sa nosača zvuka, Pavlović je danas na trgu u Bratuncu predstavljao i svoj program zainteresovanim prolaznicima.\nOn kaže da se protivi ulasku BiH u NATO i EU, te da se zalaže za savez sa Rusijom, Bjelorusijom i drugim prijateljskim zemljama i narodima.\n“Zalažem se da Republika Srpska postane nezavisna država, da ponovo ima svoju vojsku, da se zabrani rad nevladinim organizacijama koje se ne finansiraju iz budžeta Republike Srpske, te za istinu o stradanjima srpskog naroda u Srebrenici i skidanje odgovornosti za navodni genocid”, poručio je Pavlović.\nOznake: Milorad Dodik, Mirko Šarović, Mladen Ivanić, Nedeljko Čubrilović, Nenad Stevandić, Željka Cvijanović


Organizovan prijem u povodu Dana penzionera\nDobra saradnja sa Vladom BPK-a Goražde\nU povodu 25. oktobra – Dana penzionera, Premijer Bosansko-podrinjskog kantona Goražde Nazif Uruči upriličio je danas prijem za predsjednika i članove Predsjedništva i Skupštine Udruženja penzionera Bosansko-podrinjskog kantona Goražde. Ovom prijemu prisustvovali su i ministrica za pravosuđe, upravu i radne odnose Radmila Janković, te ispred Ministarstva za socijalnu politiku raseljena lica i izbjeglice, Muhamed Hadžić.\nUz čestitke svim penzionerima, premijer Bosansko-podrinjskog kantona Goražde Nazif Uruči, iskoristio je priliku da porazgovara sa penzionerima o aktuelnim problemima sa kojima se susreće ova populacija na prostoru našeg kantona.\nPrema riječima predsjednika Udruženja Selima Hadžiavdića, Udruženje je zadovoljno dosadašnjom saradnjom sa Vladom Bosansko-podrinjskog kantona Goražde, obzirom da se i u ovim teškim vremenima pokušava kroz projekte penzionerima omogućiti što kvalitetniji život. Budući da je u predhodnom periodu riješen problem zagrijavanja prostorija Udruženja kao i pronađena sredstva za obezbjeđenje ogrijeva za penzionere, ovom prilikom, predstavnici Udruženja penzionera izrazili su, još jednom, zahvalnost Vladi Bosansko-podrinjskog kantona Goražde.


13. avgusta navršava se 5 godina od postizanja Ohridskog sporazuma\nSporazum je doveo do ustavnih amandmana kojima je u zamenu za mir unapredjen položaj makedonskih Albanaca.\nKrhka ravnoteža u medjuetničkim odnosima kolabirala je 2001. kada su izbili sukobi izmedju makedonskih snaga bezbednosti i samoproglašene UČK i Makedonija se našla na rubu gradjanskog rata. On je sprečen zahvaljujući političkim i društvenim reformama koje su sukobljene strane -- uz posredstvo SAD i EU -- prihvatile pre pet godina u Ohridu posle višenedeljnih teških pregovora. Politički analitičar Brus Džekson smatra Ohridski sporazum primerom uspešne diplomatije.\n“Mislim da je Ohridski sporazum jedno od značajnijih ostvarenja protekle decenije. Nekoliko stvari je uradjeno: postavljeni su temelji integracije južnog Balkana u evropske institucije i uspostavljena je atmosfera stabilnosti u okruženju oko Makedonije.”\nDžekson ukazuje da se Ohridski sporazum pozitivno odrazio i na širi balkanski region jer -- da nije postignut -- pregovori o statusu Kosova i nezavisnost Crne Gore ne bi bili mogući. U medjuvremenu, usvojeno je svih petnaest ustavnih amandamana predvidjenih sporazumom. Medjutim, mada je taj dogovor sprečio ozbiljniji konflikt, situacija na terenu i dalje je zategnuta dok dve etničke zajednice -- makedonska i albanska -- žive uglavnom odvojeno.\nPolitičke stranke obe strane nastavljaju da koriste strah i nacionalizam kao sredstva u sticanju podrške, što se pokazalo i na nedavnim izborima. Makedonska privreda i dalje je u lošem stanju, a stopa nezaposlenosti iznosi 35%. Analitičar Sajmon Serfati iz Centra za strategijske i medjuanrodne studije ukazuje da ni jedan mirovni sporazum ne može po kratkom postpuku da reši probleme koji opstaju decenijama, ali da je Makedonija na pravom putu.\n“Potrebno je da shvatimo da se istorija odvija sporijim tempom od onoga koji vidimo na TV ekranima. Ja sam ustvari iznenadjen brzinom kojom se postižu uglavnom pozitivne stvari u Makedoniji.”\nSerfati smatra da je članstvo Makedonije u NATO i EU samo pitanje vremena. A SAD, EU, NATO i OEBS izdali su zajedničko saopštenje uoči godišnjice Ohridskog sporazuma sa pohvalama o ”značajnom progresu koji je Makedonija ostvarila u pravcu razvoja stabilne, demokratske i multinacionalne države.“ U istom saopštenju izražena je dalja predanost Zapada damokratiji u Makedoniji.


Centar za primenjenu psihologiju ponovo organizuje Uvodni kurs: RORŠAH TEST – obuhvatni sistem Džona Eksnera, autora i predavača Biljane Šaula-Marojević, u terminu od 01. decembra 2018. Uvodni kurs traje 42 sata, organizovanih u 7 susreta (subotom). Rok za prijavu je 19. novembar 2018.\nCilj uvodnog seminara je da osposobi polaznike za samostalno izvođenje svih procedura koje Obuhvatni sistem Džona Eksnera pretpostavlja, od pripreme za ispitivanje subjekta do pisanja izveštaja. Polaznici na taj način proširuju svoje kompetencije u proceni ličnosti i psihopatologije: ovladavaju jednim od najpopularnijih instrumenata za ove potrebe i savremenim sistemom njegove primene. Treba istaći da će polaznici steći osnovne veštine kao i da samostalno primenjuju Roršah test prema Obuhvatnom sistemu. Punu kompetentnost sticaće stalnom primenom i vežbanjem po završenom seminaru, praćenjem literature i novina koje dalja istraživanja kontinuirano unose u ovaj sistem.\nCENA: 27.500,00 (članovi DPS imaju 20% popusta – 22.000)\nPRIJAVU možete poslati putem elektronske pošte na e-mail: dpscpp@orion.rs, cpp@dps.org.rs ili se javiti na telefone 011/32 32 961 i 30 35 131.


Nova baterija omogućava punjenje električnih automobila za samo 10 minuta\n1 Nov 2019 - 15:55 Vesti Link\nKada su električni automobili u pitanju vozači su obično najviše zabrinuti u vezi sa rastojanjem koje neki model može da pređe po jednom punjenju. Moderniji automobili imaju veće kapacitete, ali je punjenje i dalje jedan od najkompleksnijih problema, budući da, iako se bitno popravilo, i dalje zahteva više vremena za punjenje nego što je potrebno da se u dizel modele natoči gorivo.\nZahvaljujući istraživačima sa Penn State univerziteta to bi uskoro moglo da se promeni, budući da veruju da su pronašli rešenje za ovaj problem, a uz pomoć nove baterije koja bi za samo 10 minuta mogla da nadoknadi 80% energije. Iako je punjenje običnog rezervoara i dalje brže, radi se o značajnom napretku koji bi mogao da umanji anksioznost kod vozača električnih automobila.\nRešenje ne podrazumeva super-punjenje za litijum-jonske baterije, budući da se, kada se to pokuša, formiraju takozvani litijumski „tanjiri“ koji umanjuju kapacitet baterije. Rešenje bi, tvrde istraživači, moglo da bude u zagrevanju baterije do visokih temperatura, budući da se tako sprečava formiranje „tanjira.“\nBaterije su tokom testiranja bez zagrevanja počele da formiraju „tanjire“ posle 60 ciklusa, da bi se nakon zagrevanja uspelo da se baterije napune čak 2.500 hiljade puta, a da se litijum „tanjiri“ ne formiraju. Iako još uvek nije sigurno da bi ova tehnologija brzog punjenja mogla da se koristi u budućnosti, stručnjaci sa Penn State univerziteta veruju da će vreme punjenja uskoro uspeti da skrate na pet minuta.\nIzvor: PCpress.rs / Ubergizmo


Kanađani nude projekat upravljanja čvrstim otpadom | Palelive.com\nPočetna Novosti Aktuelnosti Kanađani nude projekat upravljanja čvrstim otpadom\nGradonačelnik Istočnog Sarajeva Nenad Samardžija rekao je da je kanadska delegacija ponudila gradu projekat upravljanja čvrstim otpadom, o čemu će se lokalna administracija izjasniti za nekoliko dana nakon konsultacija sa Vladom Republike Srpske.\nSamardžija je rekao da je za ovaj projekat, koji predviđa izgradnju spalionice, neophodna saglasnost Vlade Srpske, kao i da se moraju da se obezbijede potrebne dozvole.\nOn je podsjetio da je gradski parlament ranije donio odluku da opštine u sastavu grada i grad zajednički rješavaju problem gradske deponije koja bi, prema dogovoru, trebalo da bude na području opštine Pale.\nSamardžija je naglasio da postojeće deponije imaju odgovarajuće ekološke dozvole i da rade, ali da se na njih ne može računati na duže vrijeme, zbog čega je potrebno tražiti novo rješenje za odlaganje otpada.\nOn je rekao da je grad spreman da pomogne da se riješe problemi u pojedinim komunalnim preduzećima, a posebno u Komunalnom preduzeću „Rad“ u Istočnom Novom Sarajevu, gdje je situacija dosta teška.\n(www.palelive.com / Srna / foto: optimunservices.com)\nPrethodni članakDeficit u budžetu oko 560.000 KM\nNaredni članakIzvršenje budžeta 46,21 odsto


KK Lavovi Brčko SAOPŠTENJE | KK Lavovi Brčko\nKošarkaški klub Lavovi Brčko obaviješten je od strane Košarkaškog saveza Republike Srpske da je prijedlogom Sistema takmičenja mlađih kategorija Košarkaškog saveza Republike Srpske za sezonu 2018/2019. pored Prvenstva Republike Srpske u pionirskoj, kadetskoj i juniorskoj konkurenciji predviđeno i Prvenstvo Republike Srpske za mlađe pionire i mlađe pionirke (dječaci i djevojčice rođeni 2006. godine i kasnije).\nIzuzetno smo zadovoljni činjenicom i idejom Košarkaškog saveza Republike Srpske o pokretanja Prvenstva Republike Srpske za mlađe pionire i mlađe pionirke i sa zadovoljstvom prihvatamo ovaj prijedlog i učešće u ovom projektu koji je vrijedan svake pohvale i zaslužuje veliko poštovanje!\nIstim tim prijedlogom Sistema takmičenja za nadolazeću sezonu predviđeno je da se takmičenje odvija na nivou Područnih košarkaških odbora (PKO) sa brojem prijavljenih ekipa odakle bi po dvije najuspješnije ekipe ostvarile pravo nastupa na polufinalnim turnirima Prvenstva Republike Srpske, a takmičenjem na nivou PKO rukovodi Komesar takmičenja koga imenuje Izvršni odbor PKO, a potvrđuje Izvršni odbor Košarkaškog saveza Republike Srpske.\nMeđutim, opšte je poznata činjenica da je trenutno rukovodstvo PKO Bijeljina do sada radilo sve kako bi uništilo košarku na ovim prostorima, a iz godine u godinu, iz sezonu u sezonu to im sve više polazi za rukom.\nIz tog razloga, ne možemo se oteti utisku da nas i ove godine očekuje isti scenarijo kao što smo imali i prethodnih godina u Ligama za mlađe kategorije PKO Bijeljina, a sve pod dirigentskom palicom ljudi koje je pregazilo vrijeme i koji svoje mjesto moraju ustupiti nekim novim, mlađim i ljudima spremnim učiniti poteze koji će doprinjeti da košarka na ovim prostorima ozdravi! Moraju svoje mjesto ustupiti ljudima koji su u XXI vijeku informatički pismeni, ljudima koji u funkciji predsjednik PKO i u funkciji delegata na zvaničnim utakmicama ne puše za zapisničkim stolom, ljudima koji poznaju Statut PKO i Statut KSRS, ljudima koji poznaju poslovnik o radu Skupštine PKO, ljudima kojima će dobrobit košarke i djece koja se bave njom biti na prvom mjestu.\nSmatramo da trenutno rukovodstvo PKO Bijeljina ne zaslužuje da vodi i odlučuje o bilo čemu, a posebno o sudbini dječaka i djevojčica koji trebaju u godinama pred nama predstavljati budućnost košarke na ovim prostorima. Ne zaslužuju ni najmanju priliku da unište ljubav prema košarci i kod te djece kao što su uništili kod nekoliko stotina, a slobodno možemo reći i hiljada drugih dječaka i djevojčica. Uništili su tako što organizuju “burazerske lige” gdje se “najuspješniji” i učesnici polufinalnih turnira Prvenstva Republike Srpske iz PKO Bijeljina biraju preglasavanjem i za zelenim stolom, a ne postignutim rezultatima na košarkaškom terenu. Lige počinju kada njima odgovara, a završavaju se onda kada za zelenim stolom IZABERU NAJUSPJEŠNIJE ZA TU SEZONU bez obzira koliko je koja ekipa utakmica do tada odigrala i koliko je bodova u tom trenutku osvojila, a na polufinalne turnire odlaze ekipe za koje oni smatraju da su najbolje.\nNe želimo više da takvi ljudi odlučuju o sudbini naše djece i rukovode takmičenjima u kojima oni učestvuju, ne želimo da ti isti ljudi nastave sa uništavanjem košarke na ovim prostorima i tjeraju djecu iz sportskih dvorana!


Humanitarna situacija u zapadnom Alepu se stabilizuje - 10.08.2016, Sputnik Srbija\nHumanitarna situacija u zapadnom delu Alepa se stabilizuje i pod kontrolom je sirijske vojske, saopštio je ruski Centar za primirje u Siriji. 10.08.2016, Sputnik Srbija\n© REUTERS / Abdalrhman IsmailBitka za Alep\nHumanitarna situacija u zapadnom delu Alepa se stabilizuje i pod kontrolom je sirijske vojske, saopštio je ruski Centar za primirje u Siriji.\nPostavljeno je 210 tačaka na kojima građani mogu da dođu po kuvanu hranu i predmete za ličnu higijenu, navodi se u saopštenju.\n10 Avgust 2016, 19:12\nZbog povećanih borbenih aktivnosti na zapadu grada, formirani su koridori za dopremanje humanitarne pomoći preko severa i juga, kao i u blizini tržnog centra „Kastelo“.\nPrethodno je rusko Ministarstvo odbrane saopštilo da će od četvrtka u periodu od 10 do 13 časova biti uvedene takozvane humanitarne pauze, odnosno prekid borbenih aktivnosti kako bi se omogućio bezbedni prolaz kolona unutar Alepa.\nUbrzo se zatim oglasio i američki Stejt department, koji je pozdravio te humanitarne pauze ocenivši da je svaki prekid vatre pozitivan signal za Siriju.


Solakov advokat žalio se na zakonitost pretresa u slučaju "Respiratori"\nSolakov advokat žalio se na zakonitost pretresa u slučaju “Respiratori”\nAdvokat Fahrudina Solaka Kadrija Kolić uložio je žalbu Sudu Bosne i Hercegovine na zakonitost pretresa u slučaju „Respiratori“, saznaje Raport.\nNaime, pripadnici Agencije za istragu i zaštitu BiH (SIPA) i MUP-a Kantona Sarajevo prošlog su utorka pretresli prostorije Federalne uprave civilne zaštite i kompanije Srebrena malina Fikreta Hodžića, izuzevši određene predmete i dokumentaciju važne za istragu.\nPrema saznanjima Raporta, na Sudu BiH formirano je Vanraspravno vijeće koje će odlučivati o žalbi. Još nije poznato koje okolnosti pretresa Solakov advokat smatra nezakonitim.\nTakođer, Tužilaštvo BiH nije tražilo određivanje bilo kakvih mjera zabrane za aktere afere „Respiratori“, nakon što su se jučer u sarajevskom naselju Ilidža sastali Kolić, Fikret Hodžić i savjetnik federalnog premijera Fadila Novalića Hasan Ganibegović.\nFederaciju BiH danima potresa skandal vezan za spornu nabavku 100 respiratora iz Kine koje je za potrebe Federalne uprave civilne zaštite obavila Hodžićeva Srebrena malina za 10,5 miliona KM.\nNakon što su mediji razotkrili aferu, previše je otvorenih pitanja.


Evropska unija je spremna da angažuje 780 miliona evra hitne finansijske pomoći.\nGlavnina - skoro 600 miliona evra, doćiće iz Fonda solidarnosti EU, namenjenog zemljama članicama žrtvama prirodnih katastrofa. Ostatak će doći iz Evropskog fonda za prilagođavanje globalizaciji koji pomaže otpuštenim radnicima.\nEvropski zvaničnici istakli su da bi, pored 780 miliona evra, finansijska podrška za prevazilaženje posledica Bregzita bez dogovora mogla da stigne i iz drugih fondova - za ribarstvo i poljoprivredu, prenosi B92.\nJedan zvaničnik je rekao da se novac Fonda solidarnosti može angažovati zbog relativno malog broja prirodnih katastrofa koje su ove godine pogodile zemlje Unije. Ali, naglasio je da bi upotreba tog novca za Bregzit bila izuzetak, samo da bi se pomoglo pogođenim kompanijama, očuvanju radnih mesta i ispunjenju povećanih potreba za kontrolom u trgovini s Velikom Britanijom ako ne bude sporazuma o Bregzitu.\nZemlje na koje bi najviše mogao da utiče "Bregzit bez dogovora" su Irska, Nemačka, Holandija, Belgija, Francuska i Danska.


naoruzavanje Архиве - SkyNews.rs\nNEŠTO SE IPAK DOGODILO: Putinu polazi za rukom ono što nije Trampu!\nVladimir Putin bi mogao da uradi ono što nije uspelo Donaldu Trampu i nijednom drugom američkom predsedniku A to je da privoli evropske zemlje da počnu da više novca odvajaju za odbranu. Nemački ministar finansija Pročitaj još…\nFoto: Reuters Hrvatska je za nešto manje od milijardu evra kupila 12 polovnih francuskih lovaca Rafal o tome kako će oni uticati na situacju u regionu prokonmentarisali su hrvatski premijer Andrej Plenković, ako u vojni stručnjak Pročitaj još…\nNEŠTO SE SPREMA! Nakon Veljovićevog poziva policiji da otkaže poslušnost, komite krenule da se naoružavaju!\nNeke od komita se naoružavaju, svi na Cetinju pričaju samo o tome, stvar je otišla predaleko. Narod na Cetinju u strahu, deo komita se naoružava, a bivši policijski funkcioneri obučavaju učesnike protesta kako da izvedu Pročitaj još…


Veliki broj požara u vranjskom kraju - juGmedia\nVeliki broj požara u vranjskom kraju\nVRANJE – U poslednjih desetak dana na teritoriji Pčinjskog okruga dogodilo se preko 50 požara na otvorenom prostoru čime je naneta nenadoknadiva šteta obradivom zemljištu, voćnjacima, vinogradima kao i poljoprivrednim kulturama. Prema policijskom izveštaju, najveći broj požara izazvan je nepažnjom ili nesprovođenjem propisanih mera zaštite od požara.Požari se najčešće javljaju kao posledica obavljanja poljskih radova i spaljivanja strništa. Policija podseća da je zabranjeno loženje vatre u šumi i spaljivanje smeća na otvorenom.\nLice koje je ovim radnjama izazvalo požar dužno je da vatrogasno-spasilačkoj jedinici nadoknadi troškove intervencije.\nZakonom o zaštiti od požara za lica koja ne poštuju pomenute zabrane predviđena je novčana kazna do 50 hiljada dinara a u slučaju nastanka veće materijalne štete, protiv pojedinaca biće pokrenut postupak utvrđivanja krivične odgovornosti.\nNa današnjem javnom nadmetanju za prodaju preostalih novoizgrađenih lokala na pijaci u ulici Kralja Petra Prvog, od ponuđenih 9 lokala prodata su četiri.…


ZOI84 /// \_\_\_ RajvoSa.com\nArheološka istraživanja u sarajevskom kraju, u rasponu od jednog vijeka uprkos izvjesnoj nesistematičnosti, te oskudnim tehničkim i finansijskim sredstvima, koja su istraživačima bila na raspolaganju, nedvosmisleno potvrđuju kontinuitet čovjekovog prisustva na prostoru današnjeg Sarajeva i njegove okolice. Ova se tvrdnja, kada je o pretistoriji riječ odnosi na neolitski period i mlada razdoblja. Do danas nije pronađen niti jedan relevantan ljudski trag iz starijeg kamenog doba u Sarajevu i oko njega. Paleolit je predstavljen tek kostima pećinskog medvjeda (ursus spelaeus), koje su otkrivene u Marinovoj pećini, u kanjonu rječice Miljacke. Naravno, kada se imaju na umu kvalitet i obim arheoloških istraživanja tokom proteklih stotinu i više godina, te različite teškoće vezane uz taj rad, jasno je da pitanje postojanja paleolitskih stanovnika Sarajeva ostaje otvorenim. Na temelju proučavanja paleolitskih nalaza sa teritorije cijele Bosne i Hercegovine, moguće je pretpostaviti da eventualni Sarajlija iz najranijeg doba, pripada kulturi označenoj u nauci kao mousterien, kulturi koju je razvio neandertalski čovjek.\nSvi podatci na stranici su uz dozvolu preneseni sa Sarajevo.ba\nRajvoSa.com 2000 - 2015 Deki


10 fantastičnih činjenica iz SRPSKE istorije | Arheo-amateri Srbije\n3. U Skadarliji je tridesetih godina prošlog veka profesor Velike škole Đorđe P. Jovanović pronašao lobanju „Beogradskog neandertalca“. Prvi „Beograđanin“ je dakle živeo pre dalekih 40 – 70.000 godina.\n10. Srbija je prva zemlja koja je u Evropi posle Francuske ukinula feudalizam. Sretenski ustav iz 1835. godine je bio toliko liberalan da je Austrija tražila njegovo hitno ukidanje a ruski ambasador ga je pogrdno nazvao „francuskim semenom na Balkanu“.\nPrethodni: Zaplenjeno 6 miliona evra od bivšeg direktora arheološkog nalazišta u Pompeji\nSledeći: Ova vilica je pripadala prvom čoveku koji je hodao Zemljom


Aplikacija za čitanje i slušanje Šekspira – Bookvar\nDvadeset godina posle moderne verzije “Ričarda Trećeg”, glumac Ijan Makelen i reditelj Ričard Lonkrejn odlučili su da Šekspira učine još pristupačnijim uz pomoć nove aplikacije za pametne telefone, koja se pojavljuje na dan obeležavanja 400 godina od smrti najvećeg engleskog pisca.\nMakelen i Lonkrejn planiraju 37 aplikacija, a od subote je dostupan komad “Bura”. Na aplikaciji se na pola ekrana pojavljuju glumci koji izgovaraju tekst napamet, bez kostima i pozorišnog dekora, a u drugoj polovini je tekst komada. Moguće je napraviti pauzu ili dobiti detalje i komentare u odnosu na stepen obrazovanja, osnovna ili srednja škola ili univerzitet.\n“Šeksipirova dela su napisana pre više od 400 godina i teška su za modernu publiku koja nije pohađala gimnaziju ili fakultet”, rekao je Lonkrejn, koautor aplikacije, i dodao da sam Šekspir nije želeo da se čitaju njegova dela, već da ih glumci nauče napamet i recituju publici.\nDela na aplikaciji su snimljena u čuvenom filmskom studiju Pajnvud. U septembru su predviđene aplikacije za dela “Romeo i Julija”, “Makbet”, “Otelo” i “San letnje noći”.


ideologija - Sputnjik Srbija\nZločin u Krajstčerču zloupotrebiće protiv Srba i dolazećih snaga Evrope\nVeć sada, svega dan posle terorističkog napada na Novom Zelandu, mejnstrim medijima se otvorila prilika da politički zloupotrebe jednog masovnog ubicu i ideološki galimatijas koji je za sobom ostavio.\nDAEŠ — zbog čega mu je Bog okrenuo leđa\nDAEŠ je po mnogo čemu jedinstven pokret. To se, pre svega, ogleda u njegovom nastojanju da resetuje istoriju.\nŠulc: Evropa nikada nije bila u gorem stanju\nPredsednik Evropskog parlamenta Martin Šulc rekao je u intervjuu nemačkom „Špiglu“ da je danas zabrinut za Evropu mnogo više nego što je to bio ikada pre. Šulc smatra da je solidarnosti sve manje, a da „parohijalizam nacionalnih država jača“.\nTito i Staljin su birali mete, danas streljaju redom\nPorodica, vera i ideologija su držale čovečanstvo u ležištu. Danas je sve razoreno, postoje samo interpretacije, olakšane manipulacije i deevolucija koja je stvorila teroriste.\nNe ište Đukanovićeva duša NATO, već prestono mesto na Cetinju. Sve ostalo je kolateralna šteta. Pa, nažalost, i sopstvena istorija.\nDa li premijer Srbije i lider naprednjaka Aleksandar Vučić može od svoje stranke da napravi tzv. keč ol (catch all) partiju, koja bi mogla da obuhvati ljude širokog spektra mišljenja i uverenja, od evroskeptika do evrofanatika, od prozapadno do proruski nastrojenih?\nZbog svega što se sada dešava u svetu čovek ponovo ima ozbiljne razloge da strahuje. Događaji u Ukrajini, ekonomska kriza, Bliski istok, uspon islamskog fundamentalizma — niko nije mogao ni da zamisli da će sve to buknuti ovom snagom. Sve su to stvari zbog kojih nas hvata teskoba, kaže u intervjuu za Sputnjik slovenački pisac Drago Jančar.


DEMOKRATE: OVOM DINAMIKOM POTREBNO JE 150 GODINA DA SE ASFALTIRAJU SEOSKI PUTEVI – Pljevaljske novine\nPočetna / Vijesti / Politika / DEMOKRATE: OVOM DINAMIKOM POTREBNO JE 150 GODINA DA SE ASFALTIRAJU SEOSKI PUTEVI\nPljevaljske Novine pre 2 sedmice\tPolitika, Vijesti Ostavite komentar 430 Pregledi\nNe može se očekivati razvoj sela, poljoprivrede i povratak mladih na sela bez adekvatne putne infrastrukture, ozbiljnije podrške države i lokalne samouprave, kao i jasne dugoročne strategije. Seoski mjesni odbori OO Demokrata Pljevlja, identifikujući ključne probleme na terenu u direktnom razgovoru sa mještanima sela, utvrdili su nekoliko ključnih problema od kojih su najizraženiji vodosnabdijevanje i putna infrastruktura.\nNedopustivo je da strategija svih lokalnih vlasti decenijama unazad bude svedena na godišnje planiranje, diskreciono utvrđivanje prioriteta koje se svodi na asfaltiranje po nekoliko kilometara ukupno ili po par stotina metara pojedinih putnih pravaca.\nOvom dinamikom možemo očekivati da će za 150 godina seoski putevi biti asfaltirani.\nZato su neophodne korijenite promjene u pristupu, izrada dugoročne strategije, lista prioriteta sa jasnom ekonomskom analizom razvoja prostora. Dakle, usmjeravanje sredstava za putnu infrastrukturu mora biti tijesno povezano sa planom razvoja pojedinih seoskih područja, uz poljoprivredne podsticaje, stimulanse, kao i strategiju razvoja seoskog turizma.\nNaravno, svaki metar koji je asfaltiran je važan, ali da je sve u prethodnim decenijama urađeno bez plana, vizije i po kriterijumima koji su često povezani sa partijskim interesima, govori činjenica da se naša sela umjesto da budu oslonac privrednog razvoja, naprosto gase.\nStimulansi mladim poljoprivrednicima moraju biti izdašniji, savjetodavne službe moraju biti aktivnije i posvećenije terenskom radu, a lokalna uprava mora izdvajati veća sredstva za seosku infrastrukturu jer su svi rokovi prošli, sve crvene linije pogažene i ostaje nam da svi zajedno uložimo znanje i energiju da u narednih 5 godina oporavimo naša sela. To mora da bude cilj svake odgovorne lokalne vlasti.\nPljevaljskom selu se mora i može vratiti život a Demokrate za to imaju jasan, konkretan i precizno definisan plan.\nNa fotografijama mozete vidjeti seoske puteve opštine Pljevlja kojim se ponosi odlazeća lokalna vlast.\nPrethodna Ko vjeruje u ispravnost svojih odluka ne boji se lokalnih izbora\nSledeća Pokloničko putovanje za praznik Svetog Vasilija Ostroškog


Vučić: Briselskim sporazumom nije menjan ustavni status dela Srbije | Radio Kosovska Mitrovica\nVučić: Briselskim sporazumom nije menjan ustavni status dela Srbije\n15. June, 2020 16:00 |\nUstavno pravni status KiM nije menjan Briselskim sporazumom, ali jeste menjan jednostranim aktima Prištine i nereagovanjem tadašnje vlasti koja nije ništa preduzela povodom toga, izjavio je danas predsednik Srbije Aleksandar Vučić.\nKaže da tadašnja vlast, koja je sada opozicija, nije ništa preduzela, ali jeste prihvatila de fakto promenjenu ustavno pravnu poziciju Kosova i to da narod nisu ništa pitali.\nVučić je tako odgovorio na pitanje novinara N1 koji je prokomentarisao da je ranije on, Vučić, rekao da je za kompromis, ali da je za to potreban referendum, a da je Briselski sporazum iz 2013. godine podrazumevao integraciju severa Kosova u kosovsko društvo iako nije tada organizovan referendum.\nPitanje novinara je glasilo: Da li to znači da na umu imate neko drugo rešenje koje je u suprotnosti sa Briselskim sporazumom?\nVučić je rekao da je referendum potrebno da održati kada se menja ustavno pravni status bilo kog dela teritorije Srbije, što nije učinjeno briselskim sporazumom.\nDodaje da bivša vlast nije pitala narod ni kada je postavila granicu između Srba i Srba na Jarinju i Brnjaku, niti za to kada su prihvatili nadležnost Euleksa i kada smo ostali bez podrške UN, niti za pitanje koje je postavljeno Međunarodnom sudu i drugo.\nPredsednik je kazao da je sadašnja vlast uspela ozbiljnom i odgovornom politikom da vrati pitanje KiM za pregovarački sto i to sa velikim silama, a da ne trpimo političke niti ekonomske sankcije i da zemlja ne bude izolovana.\nVučić je rekao da će Srbija nastaviti da čuva poziciju Srba na KiM i da čuva njihove živote i garantuje im bezbednost.\nNaveo je da je uloženo u srpske bolnice i domove zdravlja na KiM u prethodnih osam godina 10 puta više nego u prethodnih 12 godina, kao i da je uloženo u školstvo na KiM i infrastrukturne projekte gde žive Srbi na KiM sedam i po puta više nego u prethodnih 12 godina.\nNastavićemo to da radimo, poručio je Vučić.\nKaže da je ponosan i na to što se država izborima da na severu KiM policija bude sastavljena 98 ili 99 odsto Srbima, tako da su Srbi na severu dobili srpsku policiju.